"Sateenkaariaktivisti valvoo täällä" — SusannaKoivula\nMitä niin pahaa on siinä, että avioliittoa pitää naisen ja miehen välisenä liittona ja lasten parhaana kasvualustana tai sitä, että lapsen oikeus kasvaa oman isänsä ja äitinsä hoidossa toteutuisi? Mitä niin katalaa on siinä, että uskonnonvapaus ja sananvapaus olisi olemassa myös puhuttaessa avioliitto-käsityksestä tai sukupuolesta?\nEi niissä olekaan mitään pahaa tai väärää, mutta joillekin on kivuliasta nähdä ja kuulla asiallista kriittistä kantaa suhteessa sukupuolineutraaliin avioliittolakiin: lokaa ja leimakirveitä heitellään, lähetellään foliohattuja\nSe alkoi jo vuosi sitten kesällä ja sen tavoitteena on mustamaalata minut, jotta menettäisin työni Uusi Suomen blogi- kirjoitusteni ja yhdistystoimintani takia. Lähes kaikki, mitä olen kirjoittanut sukupuolineutraalin avioliittolain kielteisistä seurauksista on pienessä mittakaavassa jo toteutunut. Jo ennen kuin laki on edes voimassa!\nPetteri Pietikäinen 19.7.2016 13:24\nOnpa ikävä kuulla noista painostusmenetelmistä. Suomenhan pitäisi olla sananvapauden mallimaa, mutta kaikki ei välity julkisuuteen kulissien takaa.\nVoimia sinulle arvokkaaseen ihmisoikeustyöhön!\nSami Mollgren 21.7.2016 10:49\nPitää ymmärtää, että sananvapaus ei tarkoita suojaa kritiikiltä tai julkisesti esitettyjen mielipiteiden/väitteiden irroittamista sanojastaan siten, ettei henkilön kyvykkyyttä toimia jossain tehtävässä voitaisi peilata sanottua/kirjoitettua vasten.\nJos henkilö esittää julkisesti mielipiteitä, joiden vuoksi syntyy vaikkapa huoli henkilön kyvykkyydestä toimia vaikkapa nyt nuorten parissa, niin se on sitten kestettävä ja siitä kannettava mahdolliset seuraukset.\nSananvapauteen kuuluu erottamattomasti vastuu sanoistaan. Turha tuota yhteyttä on itkeä.\nAnne Mikkola 19.7.2016 13:45\nSusanna Koivula 19.7.2016 15:03\nAnne Mikkola 19.7.2016 16:12\nMinä kutsun tätä touhua stalinismiksi. Sehän on ihan puhdasoppista sellaista.\nAnne Mikkola 19.7.2016 16:13\n... poista toisto..jos viitsit\nHeikki Tallgren 19.7.2016 15:33\nTyönantajiin kohdistuva painostus mielipiteiden tai yhdistystoiminnan vuoksi pitäisi tehdä selkeämmin lailla rangaistavaksi. Tällaisella painostustoiminnalla pyritään tekemään tyhjäksi perustuslain takaama sanan-ja yhdistymisvapaus.\nMikko Engren 19.7.2016 15:37\n"Avioliitto- ja sukupuolikantani takia olen itse parhaillaan aktiivisen ja kiivaan painostuksen kohteena.\nSe alkoi jo vuosi sitten kesällä ja sen tavoitteena on mustamaalata minut, jotta menettäisin työni Uusi Suomen blogi- kirjoitusteni ja yhdistystoimintani takia."\nEi se taida olla pelkkä Jari Tervomainen sutkautus, että itseään kaikkein suvaitsevaisimpina pitävät voivatkin olla kaikkein suvaitsemattomampia. Jos et ole meidän puolellamme olet meitä vastaan - aate on voimissaan.\nTaru Elkama 19.7.2016 15:51\nItse en ole syyllistynyt kenenkään lokaamiseen.\nAinut vaan, että sinunkin pitäisi aikuisena ihmisenä ymmärtää, että se perhemalli mitä sinä pidät parhaana ei välttämättä ole sitä jollekulle toiselle. Kukaan ei ole riistämässä sinulta oikeutta miehen ja naisen keskinäiseen eloon lapsineen jos sinusta siltä tuntuu.\nSari Weckroth 19.7.2016 17:48\n"Kukaan ei ole riistämässä sinulta oikeutta miehen ja naisen keskinäiseen eloon lapsineen jos sinusta siltä tuntuu."\nTämä on niin selvä asia, että sitä on turha toistaa. Mutta avioliitossa instituutiona ei ole kyse siitä, että kukin saa sellaisen elämän kuin haluaa. Avioliitto instituutiona on juuri antanut vahvan signaalin ideaalista perhemallista, isä, äiti ja lapset. Ehjästä heteroydinperheestä.\nJos avioliitto muuttuu sukupuolineutraaliksi, sateenkaariperheet, joissa on kaksi vanhempaa, kokevat ehkä pääsevänsä samalle viivalle heteroydinperheiden kanssa, ainakin mielikuvan tasolla.\nMutta muita perhemalleja jää edelleen ei-ideaaliin asemaan.\nJos perhemallit todella halutaan samalle viivalle, kuten Setan esityksessä on mainittu, avioliiton asema ylipäätään vaikuttaa keinotekoiselta. Avioliiton tarkoitus ei ole koskaan ollut antaa lupa rakastaa, vaan viesti vastuusta nimenomaan perheeseen ja jälkikasvuun liittyen.\nTuossa kun sanoit, että se perhemalli jota blogisti, tai joku muu, pitää parhaana, ei ehkä ole paras jollekin toiselle, tarkoititko aikuisia? Vai lapsia?\nAimo Remes 19.7.2016 19:49\nEuroopanneuvosto ihmisoikeus tosi kertoo naisella ja miehellä olevan oikus mennä avioliittoon.\nKansallisella lainsäädännöllä tätä ollaa nyt laajentamassa.\nSami Mollgren 21.7.2016 11:20\nNaisella on oikeus mennä avioliittoon. Miehellä on oikeus mennä avioliittoon. Perheellä tai suvulla ei ole oikeutta asettua vastahankaan sen paremmin naisen kuin miehenkään avioliitto-oikeutta kohtaan. Kansallisessa lainsäädännössä ei voi olla pykäliä, että esim. isä tai veli (tai muu sukulainen) voisi kieltää jotakuta (täysi-ikäistä) naimasta mielitiettyään.\nTuossa ei rajata pois samaa sukupuolta olevien oikeutta solmia keskenään avioliitto, vaan tuossa taataan sekä naisille että miehille oikeus itsenäisesti ratkaista avioitumisensa.\nTuo pykälä ei sinänsä mitenkään liity samaa sukupuolta olevien avioliitto-oikeuteen. Samaa sukupuolta olevien avioliitto-oikeudesta ei ole ylikansallisia pykäliä/sopimuksia (toistaiseksi) olemassa, vaan joissain edistyksellisissä yhdenvertaisuutta kunnioittavissa maissa on asiasta kansallista lainsäädäntöä.\nSusanna Koivula 19.7.2016 20:35\nSe, mitä pidän lasten kannalta parhaana perherakenteena perustuu tutkimukseen, ei mutuun.\nEn minä missään moista väitäkään.\nSen sijaan työrauha minulta on jo osin riistetty.\nJuho Antikainen 19.7.2016 23:29\nLapsen kannalta paras perhemuoto on se, missä lapsi saa persoonallisuutensa täysipainoisen ja sopusointuisen kehityksen vuoksi kasvaa onnellisuuden, rakkauden ja ymmärryämyksen ilmapiirissä.\nLapsen oikeuksien ja edun juridisessa valvonnassa ja lasten parissa tehtävässä työssä perherakenteita ei luokitella arvoarvotelmiin perustuvilla ideaaliasteikoilla etenkin, kun eri perherakenteiden vaikutuksista lapsen hyvinvointiin ei ole olemassa yksiselitteisiä tutkimustuloksia. Yleisimmin perhetutkijoiden piirissä vallitsee no-difference-konsensus koskien eri ja samaa sukupuolta olevien vanhempien perheitä - kahden vanhemman vakiintuneen parisuhteen ympärille kehittynyt perhe on lasten kannalta aina selkeästi riskittömämpi kuin sellaiset perhemuodot, joissa vanhemmuus on jotenkin rikkonaisesti ilmentyvää...\nTätä erilaisten perhemuotojen yhdenvertaista lasten kasvuympäristönä olemista tukee myös LOS:n toisen artiklan kirjaus, jolla lasten oikeuksia suojellaan yhdenvertaisuusperiaatteen mukaisella syrjintäkiellolla vanhempien vakaumuksen, mielipiteen tai muun toiminnan (vanhemmpien tai vanhemman siviilisäädyn yms.) vuoksi.\nAimo Remes 21.7.2016 15:13 Vastaus kommenttiin #54\nAntikainen, pääasia, että tulet toimeen omien näkemystesi kanssa.\nSami Mollgren 21.7.2016 12:12\nNykyään on tutkijoiden piirissä vahva (lukuisista eri tutkimuksista syntynyt) konsensus siitä, että vanhempien sukupuolella ei ole merkitystä lapsen hyvinvoinnille. Perherakenteena nainen+mies+lapset ei ole osoittautunut paremmaksi kuin nainen+nainen+lapset (tai pienemmän otoksen perusteella mies+mies+lapset).\nSusanna, näkemyksesi siis perustuu valikoidulla tutkimuksella ryyditettyyn mutuun.\nOn myös muistettava, että keskimäärin samaa sukupuolta olevien parien lapset ovat toivotumpia ja harkitumpia kuin heteroparien lapset, koska vahinkoraskauksia ei käytännössä ole.\nMitä tulee työrahaan, niin... otetaanpa yksi kuviteltu esimerkki:\nOn kaikki parhaat koulut käynyt kirurgi, joka vieläpä on saanut kaikesta ja kaikkialla aivan loistavat arvosanat. Laikkausten tekninen jälki on ollut aina täysin moitteetonta.\nTämä samainen kirurgi kuitenkin sosiaalisessa mediassa kertoo uskovansa siihen, että pienen onnenamuletin jättäminen potilaan sisään leikkauksen yhteydessä edistää leikkaushaavan paranemista. Hän jopa esittää joistain lähteistä saatua näyttöä siitä, että tällaisesta toiminnasta todella olisi hyötyä. Hän myös toimii (julkisesti) yhdistyksessä, joka edistää myönteistä käsitystä amuleteista.\nJättäisitkö saattamatta tällaista tietoa kirurgin työnantajalle ja/tai viranomaisille? Minä en jättäisi.\nSe, onko kirurgi yksityiselämässään kommunisti, porvari, uskovainen, ateisti tai mikä ikänään, on sivuasia. On aivan eri asia, jos kirurgin käytännön toiminnassa on kysymyksiä, joihin on syytä tarttua.\nJos nuorten kanssa työkseen toimiva henkilö esittää (julkisesti) näkemyksiä, joiden voi arvioida koskettavan näitä nuoria ja olevan näitä kohtaan haitallisia, niin totta vie asia on hyvä saattaa työnantajan ja muiden tarvittavien instanssien arvioitavaksi. Ne nuoret nimittäin näkevät kanssaan työskentelevän aikuisen jonkinlaisena auktoriteettina, kaikesta kapinastaan huolimatta.\nSuvi Tarkkanen 21.7.2016 12:42 Vastaus kommenttiin #80\nSami Mollgren kirjoittaa: "Nykyään on tutkijoiden piirissä vahva (lukuisista eri tutkimuksista syntynyt) konsensus siitä, että vanhempien sukupuolella ei ole merkitystä lapsen hyvinvoinnille."\nSiitä nyt ei välttämättä olekaan ainakaan kaikissa tapauksissa kysymys, vaikka toki voi joissain tapauksissa ollakin.\nKyse on nyt myös siitä, että monille (ainakin jossain elämänsä vaiheessa) on tärkeää saada olla yhteydessä omiin verisukulaisiinsa. Moni, joka ei saanut lapsuutensa aikana elää toisen tai kummankaan geneettisen vanhempansa kasvatettavana, olisi sitä toivonut myöhemmällä iällä asiaa käsitellessään. Monille geneettiset siteet ovat tärkeitä oman identiteetin kannalta.\nNäitä ihmisiä kohtaan on ilmiselvästi tehty väärin, kun heiltä katkaistaan aikuisten tietoisella päätöksellä verisiteet toiseen vanhempaansa jo ennen yksilön alullepanoa. Mitä sanoisit, jos esimerkiksi transihmisiltä evättäisiin oikeus sukupuolenkorjaukseen tai sukupuoli-identiteettinsä ilmaisuun vetoamalla siihen, että heillä on rakastavat vanhemmat?\nMiten osaisimme kaikista luovutetuista sukusoluista valita juuri ne, joista kehittyy sellaisia yksilöitä joille on täysin yhdentekevää saavatko kasvaa molempien geneettisten vanhempiensa kanssa ja muiden verisukulaistensa kanssa? Kyllä totisesti väitän, että luovutettujen sukusolujen käytöllä saatamme kansalaisia epätasa-arvoiseen ja epäyhdenvertaiseen asemaan muihin nähden.\nSami Mollgren 21.7.2016 12:59 Vastaus kommenttiin #82\nMistä tarve "verisukulaisten" etsimiseen kumpuaa? On vaikea ajatella, että taustalla olisi mitään "sisäänrakennettua" tarvetta. Enemmänkin kyse lienee siis kulttuurista ja muiden puheista siitä, että asia olisi jotenkin merkittävä.\nTällä asialla ei kuitenkaan ole mitään tekemistä samaa sukupuolta olevien avioliittojen kanssa. Avioliittolainsäädäntö ei vaikuta tähän liittyviin käytäntöihin.\nSuvi Tarkkanen 21.7.2016 13:24 Vastaus kommenttiin #83\nSami Mollgren kirjoittaa: "Mistä tarve "verisukulaisten" etsimiseen kumpuaa? On vaikea ajatella, että taustalla olisi mitään "sisäänrakennettua" tarvetta. Enemmänkin kyse lienee siis kulttuurista ja muiden puheista siitä, että asia olisi jotenkin merkittävä. "\nItse näen verisiteet lukemani, kuulemani ja kokemani perusteella vähintäänkin yhtä merkittävänä ellei merkittävämpänä asiana kuin sukupuolenkorjausleikkaus tai sukupuoli-identiteetin ilmaiseminen. Monet ymmärtävät tämän viimeistään omia biologisia lapsia saatuaan ja koettuaan vuorovaikutuksen perheenjäsenten välillä. Silloin he ymmärtävät mistä itse ovat jääneet paitsi.\nSamoin voitaisiin ihmetellä, mistä kumpuaa tarve esim. sukupuolelleen epätyypilliselle sukupuoli-identiteetin ilmaisulle? Jos jommassa kummassa niin tässä on kyse kulttuurista ja muiden puheista siitä, että asia olisi jotenkin merkittävä, vai mitä?\nRakennamme jokainen identiteettiämme läpi koko elinkaaremme ajan, ja kukin omanlaisia reittejään. Toisille tärkeää on verisuku ja toisille omaan sukupuoleen liittyvä ilmaisu. Miksi toiselle näistä ryhmistä voitaisiin heidän puolestaan väittää että pyrkimyksesi eivät ole millään tavalla merkityksellisiä?\nSami Mollgren kirjoittaa: "Tällä asialla ei kuitenkaan ole mitään tekemistä samaa sukupuolta olevien avioliittojen kanssa. Avioliittolainsäädäntö ei vaikuta tähän liittyviin käytäntöihin."\nKlassisen avioliittokäsityksen puolustajat haluavat että avioliittolaki antaa vahvan signaalin molempien geneettisten vanhempien tärkeydestä lapselle. Halutaanhan esim. nyt lapsilisien eväämiselläkin antaa vahva signaali rokottamisen tärkeydestä.\nSami Mollgren 21.7.2016 16:54 Vastaus kommenttiin #85\nMainittu "verisukulaisuus" ja sukupuoleen liittyvä moninaisuus ovat täysin toisistaan riippumattomia asioita. Minusta ei ole kovinkaan älyllistä koettaa pistää niitä merkittävyyden suhteen samalle janalle.\nJos kulttuuri ja muiden puheet olisivat vähemmän kaksinapaiseen sukupuoleen takertuvia, niin sukupuolivähemmistöihin kuuluvien sukupuoli-identiteetin keskiverrosta poikkeava "sukupuolen ilmaisu" ei aiheuttaisi kulmien kohottelua. Ehkä joidenkin transsukupuolisten kohdalla tarve sukupuolenkorjausprosessiin voisi olla vähäisempi, jos olisi enemmän tilaa elää omaa sukupuoltaan? Mene tiedä. Jos emme siis näkisi sukupuolisuuteen liittyvää moninaisuutta "epätyypillisyytenä" vaan näkisimme asian moninaisuutena.\nEi vaikuta todennäköiseltä, että vanhempien ja lasten geneettinen jälkeläisyys toisi erityistä lisäarvoa lapselle - jos ei yhtälöön lasketa mukaan uskoa siihen, että asialla on merkitystä.\nSuvi Tarkkanen 21.7.2016 20:37 Vastaus kommenttiin #94\nSami Mollgren kirjoittaa: "Mainittu "verisukulaisuus" ja sukupuoleen liittyvä moninaisuus ovat täysin toisistaan riippumattomia asioita. Minusta ei ole kovinkaan älyllistä koettaa pistää niitä merkittävyyden suhteen samalle janalle."\nToki ovat toisistaan riippumattomia, en muuta ole väittänytkään. Eri asioiden merkittävyyksiä voi kyllä silti aivan älyllisesti puntaroida. Tätä tehdään myös esimerkiksi rikosoikeudellisissa asioissa - kahdesta täysin erityyppisestä rikkomuksesta voi saada täsmälleen samanlaiset rangaistukset.\nVoidaan siis esimerkiksi pohtia:\nMiksi oikeus kasvaa verisukulaistensa keskuudessa olisi jotenkin vähäpätöisempi tai vähempiarvoisempi oikeus kuin "oikeus" avioliittoon (joka pikemminkin on nähtävissä heteroparien VELVOLLISUUTENA lapsen ja vanhempien verisiteiden säilyttämiseksi – mitä yhteiskunnallista merkitystä sillä muutoin olisi?)? Eikö ero näiden kahden tärkeydessä ole ilmiselvä? Ja mietitäänpä: kumpi kärsii tilanteestaan enemmän: A) hän jolle geneettinen side on erityisen merkityksellinen mutta joka on lapsuutensa ja mitä todennäköisimmin myös aikuiselämänsä ajaksi tarkoituksellisesti/tietoisesti/lähtökohtaisesti erotettu omasta biologisesta isästään/äidistään ja muista verisukulaisistaan jo ennen tämän yksilön alullepanoa, vai B) hän joka ei voi solmia avioliittoa, mutta muuten hänellä on täysi oikeus rakastaa ketä tahansa ja solmia parisuhde valitsemansa puolison kanssa, ja vieläpä saada omia lapsiakin vanhemmuuskumppanuuden myötä? Kumpi kärsii tilanteestaan enemmän? Entä kumpi väite pitää useammin ja todennäköisemmin paikkaansa: A) "Kaikki eivät edes halua solmia avioliittoa" vai B) "Kaikki eivät edes halua tuntea omaa biologista isäänsä/äitiään ja omia verisukulaisiaan ja elää heidän keskuudessaan"? Vastauksesta voidaan päätellä, kumpi oikeus "ajaa toisen edelle": A) "oikeus" avioliittoon, vai B) lähtökohtainen oikeus tuntea geneettiset sukujuurensa ja kasvaa verisukulaistensa parissa ilman että oikeus päätetään polkea jo ennen ihmisen alullepanoa.\nSanoisin siis, että mikäli joku joskus saa aikaiseksi laatia kansalaisaloitteen luovutettujen sukusolujen käytön lopettamiseksi, sillä tulee olemaan varsin hyvät edellytykset menestyä - ainakin tarvittava äänimäärä tulisi täyteen.\nSami Mollgren kirjoittaa: "Ei vaikuta todennäköiseltä, että vanhempien ja lasten geneettinen jälkeläisyys toisi erityistä lisäarvoa lapselle - jos ei yhtälöön lasketa mukaan uskoa siihen, että asialla on merkitystä."\nOn sanottu, että biologinen alkuperämme on yksi olennainen elementti eksistentiaalisessa identiteetissämme, jonka peruskysymys on "Kuka minä olen?". "Jos yksilöltä evätään oikeus alkuperäänsä koskevaan tietoon, häneltä kielletään perustavanlaatuisin yksilön persoonaa koskeva informaatio mitä on." (Helin, Lakimies 7/1996, s. 995–996.) Onneksi anonyymi luovutus ei ole Suomessa mahdollista, mutta tuo lause kertoo että yksilön alkuperä, eli geneettiset sukujuuret ovat perustavanlaatuisin yksilön persoonaa koskeva asia mitä voi olla.\nKäsityksemme omista biologisista vanhemmistamme vaikuttavat identiteettiimme, ja osalle ehkä suuremmassa määrin kuin toisille. Tämä voi johtua jopa geneettisistä eroavaisuuksistamme, kuten eräässä aihepiiriä hieman sivuavassa tutkimuksessakin on todettu (http://www.iltalehti.fi/terveys/2016062321784234_t...).\nOsalle meistä sukujuuret voivat olla ehyen identiteetin yksi tärkeimpiä kulmakiviä, kuten väitöstutkimuksessakin todetaan:\n"Ne jotka kiinnostuvat biologisten sukulaistensa etsimisestä korostavat, että eivät etsi uusia vanhempia vaan tietoa itsestään. Se on pala mua. Niinku yks tärkeimpiä asioita, kuvasi eräs aineiston "etsijöistä".\n– Kansainvälisesti adoptoidut, jotka haluavat etsiä biologista sukuaan, haluavat ensisijaisesti täydentää tietoa itsestään ja vasta toissijaisesti he toivovat mahdollisesti voivansa muodostaa toimivan suhteen biologisiin sukulaisiin, Ruohio painottaa." (https://www.utu.fi/fi/Ajankohtaista/mediatiedottee...)\nTarvitsemmeko todella tutkimuksia sen todistamiseksi että geneettisen siteen tahallinen katkaiseminen lapsen ja vanhemman väliltä on eettisesti väärin? Eikö moraalintajumme tulisi kertoa tämä jo muutenkin? Millaisia tutkimuksia muka tarvittaisiin tätä todistamaan? Yleensä näissä yhteyksissä puhutaan laajoista tutkimusaineistosta, satunnaisotannasta, jne. Keskitytään suuriin massoihin, ei yksittäisiin ihmiskohtaloihin. On fakta että näiden massojen joukossa on kokemuksia laidasta laitaan, ja tutkimuksesta riippuen saadaan enemmän tai vähemmän merkitseviä tuloksia suuntaan taikka toiseen. Voimmeko antaa arvoa tällaisille tutkimuksille joita on vaikea kontrolloida ja jotka antavat milloin mitäkin tuloksia otoksesta ja monista muista vaihtuvista tekijöistä riippuen. Meidät monet riittää havahduttamaan jo yksittäisen ihmisen omakohtainen kertomus siitä, kuinka väärin onkaan tarkoituksellisesti katkaista lapsen ja vanhemman biologinen side jo ihan lähtökohtaisesti aikuisten tietoisella päätöksellä. Osa tällaisen kohtalon kokeneista ymmärtää biologisen siteen tärkeyden vasta saatuaan omia lapsia vastakkaista sukupuolta olevan kumppanin kanssa, ja kokiessaan tällaisen perheen sisäisen vuorovaikutuksen. Onko näistä ihmisistä tehty kattavia tutkimuksia? Vaiko lähinnä vain lapsista, joiden samaa sukupuolta olevat vanhemmat ovat täyttäneet kyselylomakkeita?\nOn kiistaton tosiasia, että luovutetuilla sukusoluilla alkunsa saaneiden ihmisten joukossa on niitä jotka kokevat luovutettujen sukusolujen käytön (biologisen isän/äidin sulkemisen pois lapsen elämästä) vakavaksi ihmisoikeusrikkomukseksi, vaikka rakastavatkin molempia kasvattivanhempiaan. Ei tarvita tilastollista merkittävyyttä sitä osoittamaan, onko joku asia eettisesti väärin vai ei. Kyse ei siis ole siitä että samaa sukupuolta olevat vanhemmat olisivat kasvattajina jotenkin erityisen kehnoja, vaikka toki voivat olla sitäkin siinä missä muutkin.\nOlisiko homoseksuaaleistakin sitten pitänyt vaatia tutkimustuloksia jotka olisivat osoittaneet avioliitto-oikeuden rajoittumisen miehen ja naisen väliseksi olevan juurisyy heidän mahdollisiin ongelmiinsa? Tehtiinkö tutkimuksia siitä, kuinka moni homoseksuaali todellisuudessa tulisi käyttämään avioliitto-oikeutensa, ja erityisesti, kuinka moni heistä oikeasti tulisi kokemaan avioliiton olevan merkittävä ratkaisu koettuihin ongelmiin? Löytyykö tieteellisiä tutkimustuloksia siitä, että homojen "ahdingon/ongelmien" (jos tällaista on nykypäivänä enää edes olemassa) ja avioliitto-oikeuden välillä olisi jokin merkittävä ja suora syy-yhteys? Vain osa homoista kokee avioliitto-oikeudella olevan heille jotain merkitystä. Samoin ainakin osa luovutetuista sukusoluista alkunsa saaneista lapsista kokee geneettisellä siteellä molempiin vanhempiin olevan erityismerkitystä (tosin monesti vasta iän karttuessa saattaa tämä merkitys nousta esiin). Nyt kuitenkin vain toisen ryhmän etua ajetaan. Maalaisjärjellä ajateltuna jälkimmäinen ryhmä kaipaisi paljon kipeämmin korjausta tilanteeseensa.\nIhmisen identiteetti kehittyy läpi koko eliniän, eli saatamme herätä kaipaamaan geneettisiä vanhempiamme ja muita verisukulaisiamme vasta vanhemmalla iällä, ja vasta tällöin ymmärrämme meitä kohtaan tehdyn vakavan ihmisoikeusrikkomuksen. Geneettisten siteiden tahallinen katkaiseminen on siis yhtälailla väärin, ymmärsimmepä sen sitten 1-vuotiaana tai vasta 100-vuotiaana. Siksipä näiden tutkimusten kohteena, joissa väitetään että kaksi rakastavaa vanhempaa riittää, pitäisikin olla tämä vanhempi ikäpolvi, joka itsenäisesti kykenee peilaamaan subjektiivisia tuntojaan ja kokemuksiaan KOKO ELINKAARENSA näkövinkkelistä.\nHelsingin piispa Irja Askolakin on huomannut miten suhtautuminen omiin sukujuuriin muuttuu iän myötä: "Mitä vanhemmaksi tulen, niin huomaan, että haluan tunnistaa itsestäni sukuni tunnusmerkkejä. Muistaa jostakin kasvonpiirteen yksityiskohdasta isäni tai äitini. Jotkut vanhat sukulaiset sanovat: "Alat muistuttaa äitiäsi". Tällä hetkellä se alkaa kiinnostaa eri tavalla. Joskus nuorena se olisi ollut – jos ei nyt epäkohteliaisuus – niin ei ainakaan sellaista mitä olisi halunnut kuulla. Mutta nyt se selkeästi alkaa tuottaa syvää tunnerataa siitä, että minä oikeasti olen myös sukuni jälkien näköinen." (https://demokraatti.fi/irja-askola-63-kannan-kasvo...)\nViimeistään vanhemmiten varmasti useimmat (ja ehkäpä jopa kaikki?) näistä isättömistä/äidittömistä lapsista ymmärtävät heitä kohtaan tehdyn vääryyden. Ja vaikka ymmärtäjiä olisikin vain pieni osa, on silloinkin jo selvää että nykyinen hedelmöityshoitolaki mahdollistaa ihmisoikeuksien tahallisen polkemisen, ja ettei väittämään "Riittää kun lapsella on kaksi rakastavaa vanhempaa" voida enää vedota. Ja vaikka heitä, jotka tajuavat ihmisoikeuksiaan loukatun, olisikin vain pieni osa, olisi jo tällöinkin tähän epäkohtaan puututtava, ja näinhän nyt selvästi onkin jo ilman mitään lisätutkimuksiakin. Onhan naimisiin tahtovia homoseksuaalejakin vain pieni osa, ja onhan sukupuoli-identiteetiltään poikkeaviakin vain pieni osa, ja silti näiden vähemmistöryhmien vuoksi halutaan muuttaa lakeja vetoamalla yhdenvertaisuuteen ja tasa-arvoon.\nYhdenvertaisuuden ja tasa-arvon nimissä, ja vielä suuremmalla syyllä, tulisi siis myös saada muutos sellaiseen sukusolujen luovuttamiseen ja käyttöön, joka johtaa lapsen tarkoitukselliseen erottamiseen geneettisestä vanhemmastaan ja sukujuuristaan.\nJuho Antikainen 19.7.2016 16:05\n"Nykyistä avioliittolakia kannattavilla ihmisillä sen sijaan on monenlaisia näkemyksiä eri asioista ja ymmärtääkseni demokratian hengen mukaisesti se on ihan sallittava asia."\nEsimerkiksi minä kannatan nykyistä avioliittolakia (vahvistettuine ja piakkoin voimaan astuvine säännöksineen tottakait) ihan demokraattisesti ...\nAvioliitto- ja sukupuolikantani takia olen itse parhaillaan aktiivisen ja kiivaan painostuksen kohteena. Se alkoi jo vuosi sitten kesällä ja sen tavoitteena on mustamaalata minut, jotta menettäisin työni Uusi Suomen blogi- kirjoitusteni ja yhdistystoimintani takia. "\nTässä yhteydessä on myös huomattava sekin seikka, että evankelis-luterilaisen kirkon virallisessa lasten- ja nuorten kasvatustyön arvoperustassa tunnustetaan niin sukupuolen moninaisuus kuin yhdenvertaisuusperiaatekin :\nRisto Laine 19.7.2016 16:05\nJuu, muuta instituutiot sisältä käsin.\nJuho Antikainen 19.7.2016 16:19\nDemokratia rules, OK?\nSeksuaali- ja sukupuolivähemmistöihin kuuluvissakin on vakaumuksellisia ja seurakuntatyöhön aktiivisesti osallistuvia uskovia eikä kirkkoa voi muutenkaan historiallinen viitekehys huomioiden pitää minään invarianttina laitoksena.\nRisto Laine 19.7.2016 16:58 Vastaus kommenttiin #13\nAntikainen, sama pätee kommunismiin.\nJuho Antikainen 19.7.2016 17:21 Vastaus kommenttiin #18\nReaalisosialistiset valtiokokeilut tosiaankin kaatuivat vallan keskittyessä poliittiselle eliitille, joka hallinnossaan toteutti yhden totuuden periaatetta ja sangen väkivaltaisesti vieläpä virkakoneiston voimin.\nEvankelis-luterilainen kirkko tuskin sortuu samaan yksipuoliseen dogmaattisuuteen - se ei siis ryhdy lähiaikoina julistamaan sukupuolten määrän olevan tasan kaksi eikä se etenkään määrittele avioliittoa vain yhden juridisen miehen ja yhden juridisen naisen keskinäiseksi sopimukseksi. Kirkolliskokouksessa ei tällaisille näkökannoille löydy tarvittavaa määräenemmistöä näetsen.\nAitokristilliset lähimmäisen rakkautta elämässään vaalivat körttiläiset muiden mukana ovat tässä suhteessa "avainasemissa"...\nRisto Laine 19.7.2016 17:29 Vastaus kommenttiin #19\nKaatui se tuokin kokeilu.\nJuho Antikainen 19.7.2016 17:59 Vastaus kommenttiin #23\nSeksuaali- ja sukupuolivähemmistöjen oikeuksien edistäminen ei muuten toteudu tehokkaimmin "kulttuurimarxistisesti" ns. arvoliberaalien toimesta, vaan itse asiassa jopa omaa puoluelinjaustani "ivaten" markkinavoimien tukemana. Pride-viikolla tämä ilmiö nousi voimakkasti esille kaupallisten yritysten sponsoroidessa tapahtumaa laajasti.\nNuorisolle suunnatut musiikkivideot esimerkiksi sisältävät entistä näkyvämmin sukupuoli- ja seksuaalinormeja rikkovia tai niitä kyseenalaistavia elementtejä - David Bowie oli toki siinäkin mielessä edelläkävijä Freddy Mercuryn ohella...\nRisto Laine 19.7.2016 18:30 Vastaus kommenttiin #29\nLaitoin tuon linkin, koska se on aika merkittävä sosialistinen julkaisu englannissa. Joten ymmärrettävää jos se on kiusallinen ja toisekseen varmaan ymmärtää venäläisten nuivan suhtautumisen asiaan.\nmarxilainen Theodor Adorno keskittyikin tutkimuksissaan populaarimusiikkiin 60 luvulla. Niin voisi sitä pitää normeja rikkoviksi, kuten videopelitkin.\nAnne Mikkola 19.7.2016 16:11\nKirkossa kuitenkin avioliitto on miehen ja naisen välinen, ja siitähän tässä aito avioliitto - jutussa on kyse.\nJuho Antikainen 19.7.2016 16:38\nAito avioliitto-yhdistyksen ensisijainen tavoite lienee tosiaan avioliiton määritelmällinen rajaaminen yhden juridisen miehen ja yhden juridisen naisen väliseksi sopimukseksi, mutta jo tästä Susanna KOivulan blogitekstissä käy ilmi että yhdistys pyrkii myös edistämään dikotomista sukupuolikäsitystä ja siinä mielessä yhdistyksen kannanotoissa näkemykset sukupuolen moninaisuudesta esitetään jollain tavoin keinotekoisina ja jopa vahingollisina.\nKirkon sisällä taitaa olla melkoinen hajonta näkemyksissä avioliiton merkityksestä ja sen koostumuksesta sekä suhtautumisessa ns. samaa sukupuolta olevien parien vihkimiseen. Itsekään en ole löytänyt mm. Raamatusta sellaista jaetta, joka yksiselitteisesti määrittelisi avioliiton. Jostain naimajärjestelyistä ja sen aikakauden muista sukupuolinormeista sieltä löytyy toki mainintoja - Raamatun tekstien kirjoittamisaikana käsitys sukupuolesta oli kuitenkin "hieman" nykyisestä poikkeava (yhden sukupuolen malli oli käytössä tieteissä), joten jo siinäkin mielessä Raamatun kirjoituksia ei kannata suorilta soveltaa nykypäivään.\nAimo Remes 19.7.2016 19:59 Vastaus kommenttiin #15\nEihän Raamatussa puhuta avioliitosta, ei lapsen kastamisesta, eikä ruumiin siunaamisesta yhtään mitään.\nKirkkoruhtinaat ovat tehneet näistä toimituksista pyhiä sakramenttejä rahakorvausten saamiseksi.\nTosin alkuseurakuntien vanhempain piti olla yhdenvaimon miehiä.\nRisto Laine 19.7.2016 15:56\nLevyn kolmas laki:\nSe yhteiskunnan osa-alue, jota kohtaan yhteiskunnalla on suurin sympatia sen oletetun vapaamielisyyden vuoksi, väistämättä osoittautuu yhteiskunnan kaikkein ahdasmielisimmäksi ja suvaitsemattomimmaksi segmentiksi.\nJuho Antikainen 19.7.2016 17:27\nSusannan kannattaisi nyt tutustua Yhteys-liikkeeseen ja sen jakamiin arvoihin :\nJukka Konttinen 19.7.2016 18:46\nTarkistelin vain, että onko biologisten vanhempien edellytys vielä mukana vaatimuksissa. Näyttäisi olevan, eli siis demonisoidaan adoptiolapsiperheet ja yksinhuoltajat edelleen?\nVeikka Mattila 19.7.2016 21:01\nHuoh! Vuodesta toiseen aina sama väärä syytös. Miten voidaan demonisoida, kun Aito avioliitto yhdistyksen jäsenien joukossa on monia yksinhuoltajia? Monet heistä tietävät omasta kokemuksestaan, miten välttämätön lapselle ovat biologiset vanhemmat. Lisäksi yhdistyksen monet kannattajat ovat itse eläneet ilman isää ja tietävät, kuinka kipeä kokemus se ihmiselle voi olla.\nTuulikki Tepora 19.7.2016 22:33\nAito avioliittoyhdistys ei demonisoi mitään. Emme ole homofoobikkoja emmekä demonisoi adoptioperheitä tai yksinhuoltajia. Kysymys on siitä, miten avioliitto määritellään yhteiskunnassa ja mikä on avioliiton merkitys. Haluamme säilyttää nykyisen määritelmän, että avioliitto on yhden miehen ja yhden naisen liitto ja yhteiskunnan perustana luonnollisin kasvuympäristö lapselle. Adoptioperheessä lapsella, jolla jostakin syystä ei ole mahdollisuutta kasvaa biologisten vanhempiensa hoidossa, on korvaavasti oikeus olla adoptioisän ja -äidin kasvatettavana. Yksinhuoltajaa ei avioliittolaki koske, sillä yksinhuoltaja ei ole avioliitossa.\nIhmettelen, miten kukaan voi leimata miehen ja naisen avioliittoa kannattavan mielipiteen demonisoinniksi. Nuo leimaamiset ovat sanan-, mielipiteen- ja uskonnonvapauden loukkaamista.\nMarkku Toivonen 19.7.2016 23:11\nSananvapauteen kuuluu muutakin kuin mielipiteen hymistely.\nJuho Antikainen 19.7.2016 23:49\nYksinhuoltajanainen on voinut tulla yksinhuoltajaksi esimerkiksi hedelmöityshoitojen avulla ja siten etenkin prosessori Puolimatkan harkitsemattomien puheiden "geneettisistä orvoista" voidaan katsoa kohdentuvan loukkaavasti itsellisesti perheellistyneisiin naisiin ja jopa yleisemminkin yksinhuoltajiin...\nSusanna Koivula 19.7.2016 21:02\nTiedoksi: Epäasiallisen kommentin poistamisen yhteydessä US poistaa myös asialliset vastaukset kyseiseen kommenttiin, joten yhden kommentin poistaessa katoaa ketjusta useampia.\nJohan Lindholm 19.7.2016 23:32\nUS poisti sen? Ihanko totta. Jos siis kyse on Arto Granlundin kommentista. Eihän siinä ollut mitään pahaa. Eli kysyn vielä: oliko se todellakin US, joka sen poisti?\nJuho Eeva 20.7.2016 07:31\nTuomo Grenin kommentti näyttäisi myös kadonneen. Oliko ylläpito senkin takana, vai osuiko hermoon?\nTeppo Annala 20.7.2016 11:05\nYlläpito tuntuu useasti olevan AA-kirjoitusten sensuroinnin takana. Kumma kun ei ilmiö ole sama kaikissa blogeissa.\nJuho Antikainen 21.7.2016 09:34\nItse asiassa ylläpitäjän poistaessa kommentin siihen kirjoitetut vastaukset jäävät edelleen näkyviin. Ainoastaan käyttäjän itsensä poistaessa kommentin katoavat myös siihen annetut vastaukset.\nEsimerkiksi tästä blogikirjoituksen kommenttiketjusta on ylläpitäjä poistanut kommentin numero 2, mutta siihen kirjoitetut vastaukset (kommentit nro 5, 7,11,15 ja 10) ovat jääneet näkyville :\nMikko Niska 19.7.2016 21:10\nKun näen viittauksen Aito Avioliitto - liikkeeseen, minulle tulee joitakin ajatuksia mieleen.\nValtaosin ne ovat kielteisiä, ja vaikka kuulun siihen suureen enemmistöön jota asia ei sinällään hetkauta suuntaan eikä toiseen omalla kohdalla, olen mainittua liikettä vastaan sekä mielipiteitteni että periaatteitteni tähden.\nOlen tunnistanut liikkeessä sellaisia piirteitä, joita en voi puoltaa. Kuitenkin kaiken kohtuuden nimissä olisi syytä yrittää ymmärtää myös niitä, jotka ajattelevat toisin. Kovin helppoa tämä ei kuitenkaan ole.\nMinua askarruttaa se maanisuus ja ehdottomuus, jolla Aito Avioliitto - liike ajaa intressejään. Lisäksi havaitsen miettiväni, mahdetaanko liikkeen sisällä ymmärtää, että varsin todennäköisesti valtaosa ihmisistä ei kuitenkaan jaa heidän ehdottomuuttaan. Usein nimittäin liikkeen ulostulot ovat kuin omiaan lisäämään heille vastustajia.\nLisäksi olen sitä mieltä, että maassamme ja maailmassa yleensäkin on huomattavasti vakavampia asioita ja kärsimystä, joihin olisi syytä kiinnittää huomiota ja käyttää energiaa. Tokihan tämä on arvorakenteista riippuvainen, mutta kyllä kristinusko laajasti otettuna on saanut viime vuosina näistä fundamentaalisuuntauksista todella paljon negatiivista mainetta.\nMinun mielikuvani on, että ns. vanhassa maailmassa - muutamia vuosikymmeniä sitten - oltiin kristinuskon kehyksen ja käytännön ilmentymien osalta kuitenkin huomattavasti rauhallisempia, enemmän maailmaa ja ihmisyyttä tutkiskelevia. Saatan olla väärässäkin.\nPertti Väänänen 19.7.2016 22:49\nHienoa, että joku uskaltaa vielä puolustaa tervettä ihmisyyttä!\nMiikka Keränen 20.7.2016 00:55\nTiedoksesi, että kaikki ei-heteroseksuaalinen tai heteronormatiivinenkin ihmisyys on täysin tervettä.\nJussi Nummelin 20.7.2016 08:25\nTämä vaatii tarkennuksen. Jos on tervettä ihmisyyttä niin on sitten kai epätervettäkin.\nVäänänen, saisiko sinulta tarkennuksen mitä sinä näet "terveen ihmisyyden olevan" ja miten koet "epäterveen ihmisyyden"\nMarkku Toivonen 19.7.2016 23:06\nViranhaltijat alasta riippumatta joutuvat tottumaan kansalaispalautteeseen, joka usein kanavoidaan myös esimiestasolle. Kuuluu sananvapauteen ja kuvastaa aseman vaikuttavuutta. Ikävä palaute tuntuu ikävältä, mutta se on nykypäivää. Vastaavaa palautemekanismia on käyttänyt myös Aa-aktiivi, joten yhdistyksen piirissä voisi varmaankin ohjeistaa jäsenistöä, jos tällainen palaute katsotaan paheksuttavaksi.\nSananvapautta ei ole rajoitettu. Työpaikka lienee tallella ja hyvä niin. Miten työtään tekee ja millä asenteella on myös meidän asiamme.\nSami Mollgren 20.7.2016 00:07\nTiedä pahasta, mutta kyseenalaista Aito avioliitto -seurakunnan ja tukijoidensa toiminnassa on se, että samaa sukupuolta olevien parien oikeutta avioliittoon vastustetaan väitteillä, jotka eivät pidä paikkaansa ja/tai ovat ilmiselvästi olkiukkoja/keppihevosia.\nEi ole pahaa pitää avioliittoa naisen ja miehen välisenä liittona. Avioliiton solmivat nainen ja mies elävät avioliiton solmittuaan naisen ja miehen välisessä liitossa. Myös avioliittolain uudistuksen voimaantulon jälkeen. Avioliittolain uudistuksen tultua voimaan myös samaa sukupuolta olevat voivat solmia avioliiton. Se ei vaikuta naisen ja miehen välisiin avioliittoihin mitenkään.\nLapsen paras kasvualusta on vakaa, pysyvä ja rakastava perhe. Useimpien lasten kohdalla se jatkossakin lienee naisen ja miehen vanhemmoima perhe. Joidenkin kohdalla se on muunlainen perhe - jo nykyäänkin. Avioliittolain uudistuksen voimaantulon myötä samaa sukupuolta olevien vanhemmoima perhe saa paremmat eväät vakaudella ja pysyvyydelle. Avioliittolain uudistuksen voimaantulon myötä miehen ja naisen vahemmoima perhe ei muutu kasvualustana vähänkään vertaa. Lapsilla on 1.3.2017 jälkeenkin ihan sama oikeus kasvaa oman isänsä ja äitinsä hoidossa kuin ennen sitä.\nUskonnonvapaus oikeuttaa tekemään omia henkilökohtaisia elämänvalintoja uskonnollisin perustein ja harjoittamaan uskoaan. Valitettavasti tätä uskonnonvapautta käytetään myös aseena, kun pyritään rajoittamaan muiden elämä omien uskonnollisten tulkintojen mukaiseksi. Ja puolusteluna törkeillekin puheenvuoroille.\nSananvapauteen avioliittolain uudistus ei vaikuta.\nSen sijaan vastuun omista sanoista pitäisi olla selvä aikuisille ihmisille - ja ymmärtää, että kun käyttää sananvapauttaan pyrkien vaikuttamaan muiden ihmisten aseman, voidaan siihen puuttua äänekkäästikin. Etenkin, jos tällainen vaikuttamaan pyrkivä henkilö vielä toimii jollain tavalla vastuullisessa ja/tai näkyvässä asemassa.\nMinusta tuollainen marttyyrin viitan sovittelu on vastenmielistä.\nSusanna Koivula, huoli nuorten hyvinvoinnista on ihan oikeutettu kirjoitustesi ja muiden kommenttiesi valossa.\nMillaisen viestin annat ulostuloillasi seksuaali- ja sukupuolivähemmistöihin kuuluville nuorille? Millaisen vastuun otat niistä nuorista, jotka pohdiskelevat omaa seksuaalista suuntautuneisuuttaan tai omaa sukupuolisuuttaan? Tähän teemaan liittyviä kysymyksiä olisi paljonkin.\nNuorille ja vanhemmillekin tiedoksi: samaa sukupuolta olevien välinen avioliitto on ihan yhtä aito kuin eri sukupuolta olevien välinen avioliittokin.\nMiikka Keränen 20.7.2016 00:51\nNo, ihan aina ei Aito avioliitto -yhdistyskään keskity vain avioliittolakiin, kuten jo viime kesänä huomattiin: http://miikkakeranen.puheenvuoro.uusisuomi.fi/1988...\nLisäksi on hyvä muistaa, että mielipiteen kritisoiminen ei ole uskonnonvapauden tai muunkaan vapauden vastaista. Siitä on turha uhriutua.\nTyöpaikalla ei saa tietenkään ahdistella pelkästään poliittisen mielipiteen vuoksi. Mutta olet itse vapaaehtoisesti päättänyt kertoa oman koulutuksesi ja työsi julkisesti. Joten lienee ihan asiallista, jos täällä joku esim. ihmettelee, että mitenhän mahdat työstäsi suoriutua hlbtiq-nuorten kanssa, jos mielipiteesi ovat tällaisia.\nKai Backman 20.7.2016 09:09\nOlen ymmärtänyt avioliiton solmimisen olevan ilmoitusasia viranomaisille.\nSami Mollgren 21.7.2016 12:15\nSe on miltei ilmoitusasia, muttei kumminkaan. Esteet (mahdollinen voimassa oleva avioliitto tai rekisteröity parisuhde) ja lähisukulaisuus tutkitaan. Jos tuosta noiden osalta ei ole huomautettavaa ja on täysi-ikäinen, niin asia on selvä.\nPekka J. Mäkinen 20.7.2016 15:12\nSukupuolineutraali avioliitto on jo tuonut monenlaisia ongelmia. Aloitetaan vaatimattomammasta päästä:\nUnisex vessat ovat puhdas ideologinen eikä käytännöllinen ilmiö, ja sukupuolineutraalin avioliiton seurausvaikutusta. Ne ovat pyrkimys poistaa sukupuolten erot yteiskunnasta. Tähän tähtää esim. Seta.\nMyös vihreät meillä ovat kannattamassa Ruotsin esikoulun mallia, jossa poikia ja tyttöjä ei enää tulisi kutsua kouluissa pojiksi ja tytöiksi. Näin esittää esim. Jani Toivola fb-sivuillaan.\nAnttila sai huomatuksen kun mainosti erilaisia leluja tytöille ja pojille, seurauksella että Anttila veti mainoksensa pois. Tutkimuksissa on kuitenkin todettu että jopa apinat osaavat valita "lapsilleen" heidän sukupuoltaan vastaavat lelut. Apinatkin ovat siis viisaampia kuin meidän aikamme ihminen.\nRanskassa spn-avioliitto hyväsyttiin v. 2013, ja se on johtanut siihen että äiti ja isä ovat kadonneet käsitteinä lainsäädännöstä. Siellä eräissä kouluissa kiellettiin äitienpäivän vietto, ja se muutettiiin vanhempien päiväksi. Samoin yritysten mainoksista poistettiin normiperhettä edustavat logot. Tämä hölmöily meilläkin on edessä jos sukupuolineutraali ideologia saa yhteiskunnassamme vapaasti mellastaa.\nAito avioliitto yhdistyksen tuoma näkökulma on enemmän kuin tarpeellinen meidän ajassamme, jossa normien kaatamisesta on tullut ideologinen itsetarkoitus, poikkeavuuksia julitetaan normaaleiksi, ja yhteiskuntaa kehitetään pienten vähemmistöjen ehdoilla. .\nToinen vakavampi juttu on se että homoseksuaalisuus lisääntyy kuin kulovalkea, nimenomaan nuorten osalta, ja siellä missä ympäröivä kulttuuri suhtautuu siihen myönteisesti, ellei suorastaan kehoittavasti. Aina on väitetty ettei homous tartu. Näyttää se tarttuvan ja nimenomaan tämän yhteiskunnan homotuputuksen myötä. Voidaanko asiaa enää edes yrittää selittää geeneillä ja kromosomeilla?. Nuorissa on tulevaisuus, sanotaan, ja voi vain kuvitella millainen tulevaisuus ihmiskunnalla on edessä kun nämä moniarvottomat nuoret pääsevät vallankahvaan. David Wilkerson näki jo 70 luvulla tämän kehityksen Näky-kirjassaan, ja totesi että tästä kaikesta seuraa kaaos.\nSeuraavassa tutkimustietoa homouden/biseksuaalisuuden valtavasta lisääntymisesta, jonka olen ottanut homojen Ranneliike-sivustolta.\n15.03.2016. Tuoreen selvityksen mukaan YHDYSVALLOISSA elävistä 13-20 -vuotiaista - eli Z-sukupolven edustajista - vain 48 prosenttia tunnustautuu "yksinomaan heteroseksuaaleiksi". Runsas kolmannes määritteli itsensä muuksi kuin "täysin heteroksi" tai "täysin homoksi".\nToisin sanonen yli puolet AMERIKAN nuorista ei ole enää täysin heteroseksuaaleja.\nBRITANNIAN nuorista lähes puolet ei määrittele itseään täysin heteroiksi. (19.08.2015)\nSelvityksen mukaan Britanniassa asuvista 72 prosenttia määrittelee itsensä täysin heteroseksuaalisiksi ja neljä prosenttia täysin homoseksuaalisiksi. Tämä siis kun otetaan koko väestö huomioon. Mutta nuorten kohdalla muutos on valtava.\nSukupolvi sukupolvelta on "avarakatseisempaa", kuten homojen Ranneliike sivusto asiaa kuvaa.\nSukupuolten väliset erot, ja niiden toisiaan täydentävys ovat kuitenkin parasta mitä tässä yhteiskunnassa ja koko elämässä ylipäätään on olemassa. Sukupuolten erot ovat rikkaus eikä rasite. Sanokoot ideologiat mitä muuta tahansa. "Mieheksi ja naiseksi hän heidät loi", eikä sukupuolineutraaleiksi. Ihmisen on turha taistella luontoa/Jumalaa (saa valita) vastaan.\nJuho Antikainen 21.7.2016 09:26\nHienoa, että nuoret uskaltavat elää seksuaali-identiteettinsä mukaisesti - suurin osa ihmisistä on kuin onkin jonkin asteisia bi-seksuaaleja. Puhdas heteroseksuaalisuus on yhtä harvinaista kuin puhdas homoseksuaalisuus ja samoin voidaan sangen pätevästi osoittaa putipuhtaan maskuliinisuuden tai feminiinisyyden olevan harvinaista - suurimmaksi osaksi ihmiset ovat sekoitus mieheyttä ja naiseutta.\nSami Mollgren 21.7.2016 10:54\nSukupuolineutraalisuus ei tarkoita sitä, että sukupuolisuus yritettäisiin saada olemasta. Sitä vastoin "pakkolokerointia" yritetään hillitä. Kärjistäen: yritetään antaa lapsille tilaa itse valita lelunsa sen asemesta että vanhemmat yrittäisivät tyrkyttää "tytölle tyttöjen leluja ja pojalle poikien leluja".\nTuulikki Tepora 20.7.2016 22:42\nKeskustelin erään tilaisuuden jälkeen miehen kanssa, joka kertoi olevansa homoseksuaali. Hän sanoi olevansa harmissaan siitä, että miehen asema on yhteiskunnassamme jatkuvasti heikentynyt. Kysyin, mitä mieltä hän on siitä, että Seta on laatinut varhaiskasvatukseen opetuksen, kuinka lapsille kerrotaan, miten naispari voi saada lapsen. Tarvitaan biologisen isän siemen, jotta lapsi voi syntyä. Sitten lapsella onkin kaksi äitiä ja biologisella isällä ei ole enää mitään merkitystä lapsen elämässä. Mies oli hiukan hämmentynyt. Hän ei tiennyt asiasta. Tässä on yksi esimerkki miehen aseman heikentämisestä.\nSota-aikana syntyi paljon orpoja, kun isiä kaatui sodassa. Tänä päivänä syntyy geneettisiä orpoja, kun naiset voivat hankkia yksin lapsen hedelmöityshoitojen avulla. Lapsen isä on pelkkä luovuttaja. Aikaisemmin keskusteluissa Juho Antikainen kritisoi professori Tapio Puolimatkan termiä'geneettiset orvot'. Mielestäni termi on totuuden mukainen. Isyyden merkitys ja lapsen oikeus omaan isään mitätöidään.\nKesäkuussa eduskunnan tulevaisuustoimikunta järjesti seminaarin For the next generations. Walesilainen tutkija kertoi pitkittäistutkimuksesta, missä lasten ja nuorten hyvinvointia on tutkittu säännöllisesti 1950-luvulta lähtien. Tulos on, että lasten ja nuorten psyykkiset onglmat ovat kaiken aikaa lisääntyneet. Ennuste on, että pahoinvointi kasvaa edelleen. Jos koulussa aletaan opettaa, että jokainen voi itse päättää sukupuolensa, jos ei enää puhuta tytöistä ja pojista, jos opettajan pitää hyväksyä, että on enemmän kuin kaksi sukupuolta ja sukupuoli määritellään sekavasti, ei ole ihme, että yhä enemmän on niitä nuoria, joilla sukupuoli-identiteetti ja oma persoonallinen kehitys on kadoksissa\nJuho Antikainen 21.7.2016 08:17\nRetorista venkoilua mielestäni Puolimatkalta puhua "geneettisistä orvoista" juuri nyt hänen kampanjoidessaan jo vahvistettua ns. sukupuolineutraalia avioliittolakia vastaan.\nHedelmöityshoitolaki on ollut sentäs voimassa jo kymmenen vuotta ja tänä aikana tuhannet itselliset naiset ja myös lapsettomat heteroseksuaalit parit ovat turvautuneet donor-hoitoihin ilman yhdenkään aitoavioliittolaisen aktiivin kovaäänistä moralisoivaa paheksuntaa.\nIsyyden merkityksen korostaminen juuri tässä samaa sukupuolta olevien avioitumisoikeuden yhteydessä vaikuttaa keppihevoselta ja ainakin viralliset miesasiajärjestöt, kuten Miesjärjestöjen keskusliitto ry sekä Miesten Tasa-arvo ry ovat aktiivisesti hakeneet itsellisille miehille oikeutta omaehtoiseen vanhemmuuteen mm. esittämällä legalisoidun sijaissynnytysjärjestelyn mahdollisuutta.\nSamoin Aa:n välittämät viestit siitä, että "lapselle parasta ja suoranainen ihmisoikeus on kasvaa omien geneettisten avioliitossa elävien vanhempiensa hoidossa" loukkaa ja syyllistää paitsi yksinhuoltajuuden valinneita, niin myös suoraan avopareja, uusioperheellistyneiä ja välillsesti myös adoptiovanhempia, joita Aa-yhdistyksessä nimitetään "korvaajiksi".\nTotta sinänsä, että lapsi- ja nuorisotutkimus on kehittynyt ja tarkentunut siten 50-luvun päivien, joten ei ole ihmekään, että lasten ja nuorten pahoinvointi tunnistetaan entistä paremmin. Vielä sodan jälkeisinä vuosikymmeninä allergiatkin olivat Suomessa melko harvinaisia kuten myöskään perheväkivallasta ei niinä aikoina tutkimusmielessä juurikaan oltu kiinnostuneita.\nSukupuolisensitiivisillä menetelmillä pyritään vastoin väitteitäsi nimenomaisesti tunnistaman lapsen ja nuoren omin sukupuoli-identiteetti ja tukemaan hänen ehyttä kasvuaan autonomisesti itsenäiseksi ja vastuulliseksi yhteiskunnan jäseneksi.\nSukupuolia on tosiaan enemmän kuin kaksi eikä näiden kahden yhteiskunnan virallisesti tunnustaman sukupuolen osaltakaan voida joka sosiaalisessa käänteessä tehdä yleispäteviä päätelmiä - toisin sanoen tytöksi tai pojaksi syntymisen ei tarvise kohtalonomaisesti määrätä ihmisen asemaa yhteisössä...\nSuvi Tarkkanen 21.7.2016 10:55\nJuho Antikainen kirjoittaa: "Samoin Aa:n välittämät viestit siitä, että "lapselle parasta ja suoranainen ihmisoikeus on kasvaa omien geneettisten avioliitossa elävien vanhempiensa hoidossa" loukkaa ja syyllistää paitsi yksinhuoltajuuden valinneita, niin myös suoraan avopareja, uusioperheellistyneiä ja välillsesti myös adoptiovanhempia, joita Aa-yhdistyksessä nimitetään "korvaajiksi"."\nKlassisen avioliittonäkemyksen kannattajana haluan, että kaikille syntyville kansalaisille on tasa-arvoisuuden ja yhdenvertaisuuden nimissä taattava lainsäädännön tasolla oikeus kasvaa molempien geneettisten vanhempien kanssa syntymästään alkaen. (Kannatan kansalaisaloitteen laatimista luovutettujen sukusolujen käytöstä luopumiseksi). Ja muun lainsäädännön (mm. avioliittolaki) on tätä ideaalia tuettava lähettämällä vahvoja signaaleja tästä eettisesti kestävimmästä mallista.\nEikös spn avioliittolakia kannattavat ole ajaneet lakimuutostaan juuri siksi että näkevät avioliiton parhaana suhdemuotona pariskunnille? Eikö logiikkasi mukaan sitten spn avioliittolaki loukkaa ja syyllistä sinkkuja ja avopareja, koska he eivät ole avioliitossa?\nJuho Antikainen 21.7.2016 13:03 Vastaus kommenttiin #78\nAloitetta avioliittolain uudistamisesta siten, että myös juridisesti samaa sukupuolta olevat parit voivat avioitua keskenään, perusteltiin ja perustellaan edelleenkin yhdenvertaisuusperiaatteella - perustuslain 6 §:n yhdenvertaisuussäännöksen nojalla lakien tulee kohdella ihmisiä yhdenvertaisesti.\nPiakkoin voimaan tulevat avioliittolain muutokset solauttavat avioliiton juridisena instituutiona entistä paremmin tämän yhdenvertaisuusperiaatteen sisälle.\nAvioituminen itsessään on nyky-Suomessa subjektiivinen perusoikeus, mistä oikeudesta ihmiset voivat myös halutessaan kieltäytyä. Pakkoavioliiton tai painostuksen alaisena solmittavan avioliiton sijasta ihmisillä on mahdollisuus elää avoliitossa, lapsellisena tai lapsettomana sinkkuna tai missä muussa tahansa suhdemuodossa yhdenvertaisesti (moniavoliittoja tai ns. vapaita suhteitakaan ei olla vielä keretty kriminalisoimaan).\nAvioliitossa on omat tarkoin säädellyt vaikutuksensa aviopuolisoiden keskinäisiin taloudellisiin suhteisiin liittyen ja vahvistettuna sopimuksena se antaa konkreettisen tuen parisuhteen pysyvyydelle. MIllään muotoa avioliittoa suhdemuotona ei kuitenkaan voine mainostaa yleisesti kaikkein parhaana vaihtoehtona.\nValtiolla ei ole oikeutta määritellä oikeanlaista vanhemmuutta eikä myöskään esimerkiksi kansainvälisiin valtiosopimuksiin perustuvaa velvollisuutta tehdä tällaista määritelmää (poissulkien tietenkin sellaiset vanhemmuuden muodot, jotka selkeästi asettuvat jonkun perus- tai ihmisoikeuksia vastaan) eikä siten valtaa lain tasolla taata jokaiselle syntyvälle lapselle mahdollisuutta kasvaa molempien geneettisten (ja vieläpä keskenään avioituneiden) vanhempiensa hoivissa johtuen ihan jo edellä kertomistani seikoista. Ihmisillä on perustavan laatuisesti oikeus valita perhe-elämänsä muoto ja ne henkilöt, jotka hänen perheeseensä kuuluvat.\nSuvi Tarkkanen 21.7.2016 13:35 Vastaus kommenttiin #84\nNiin kauan kun luovutettujen sukusolujen käyttöä ei ole laissa kielletty, haluan että meillä on jokin laki joka antaa vahvan signaalin niiden käytön epäeettisyydestä. Avioliittolaki on tähän omiaan. Näen luovutussolujen käytön ihmisoikeuksien vastaisena.\nSen sijaan seksuaalivähemmistöt pärjäävät aivan hyvin ilman avioliittoa, he voivat solmia rekisteröidyn parisuhteen.\nJuho Antikainen 21.7.2016 13:55 Vastaus kommenttiin #87\nJa oikeus lisääntyä rekisteröidyssä parisuhteessa donor-hoitojen avulla ilman, että aitoavioliittoaktiivit nostavat tästä lapsen ihmisoikeuksilla perustelemaansa hälyä, kuten on jo tehty ainakin kymmenen vuoden ajan??\nMinusta sinulla on melko subjektiiviset perusteet avioitumisoikeuden rajaamiselle pelkästään seksuaalienemmistöläisten oikeudeksi - tehokkaampaa ja argumentaatiollesi sopivampaa lienisi hakea muutosta hedelmöityshoitolakiin?\nNo, itse en näe luovutussukusolujen käyttöä hedelmöityshoidoissa ihmisoikeusloukkauksena, koska siinä ei tod. rikota kenenkään luovuttamattomia, perustavan laatuisia ja jakamattomia ihmisoikeuksia.\nSuvi Tarkkanen 21.7.2016 14:40 Vastaus kommenttiin #89\nJuho Antikainen kirjoitti: "Ja oikeus lisääntyä rekisteröidyssä parisuhteessa donor-hoitojen avulla ilman, että aitoavioliittoaktiivit nostavat tästä lapsen ihmisoikeuksilla perustelemaansa hälyä, kuten on jo tehty ainakin kymmenen vuoden ajan??"\nEn tiedä onko ollut aiemmin hälyä vai ei (koska en ole politiikkaa/keskusteluja aiemmin seurannut), mutta itse havahduin aiheeseen viime vuoden lopulla kun sattumalta kuulin luovutussoluista alkunsa saaneen omakohtaisen kertomuksen, ja sen jälkeen perehdyin asiaan lisää. Tämä asia on nyt tullut tapetille ympäri maapallon, ja osaltaan tästä syystä ihmiset ovat siihen heränneet juuri nyt. Lisääntymishoidot luovutussoluilla negatiivisine seurauksineen eivät ymmärtääkseni ole olleet julkisuudessa siinä määrin kuin nyt, jolloin niistä tietämättömien ei tietenkään ole ollut mahdollista ottaa asiaan kantaa. Näin ainakin omalla kohdallani. Sitä ennen minulla ei edes ollut selvää kantaa avioliittolakimuutokseen.\nJuho Antikainen kirjoitti: "Minusta sinulla on melko subjektiiviset perusteet avioitumisoikeuden rajaamiselle pelkästään seksuaalienemmistöläisten oikeudeksi - tehokkaampaa ja argumentaatiollesi sopivampaa lienisi hakea muutosta hedelmöityshoitolakiin?"\nVäärin, olen usealla foorumilla ehdottanut luovutettujen sukusolujen käytön lopettamista kokonaan (ja sen sijaan ehdottanut apilaperhemallia), ja olen mielelläni mukana ajamassa asiaa omien rajallisten mahdollisuuksieni mukaan. On minulla kyllä muitakin perusteluja spn avioliittolakia vastaan, joista osasta olen kirjoittanut usarin aiempien blogien kommenteissa. Täytynee jossain vaiheessa ajan salliessa kirjoitella niistäkin uudestaan..\nTuulikki Tepora 21.7.2016 10:19\nSuomen kielessä, vastoin kuin esim.englannin kielessä, on vain yksi sana tarkoittamaan sukupuolta. Olen sitä mieltä, että lasten ja nuorten kasvatuksessa on pysyttävä totuudessa. Siksi on syytä opettaa, että sukupuolia (sex) on kaksi: mies (xy) ja nainen(xx). Suomen kielestä puuttuu sana gender, esim. sosiaalinen sukupuoli tai 'kenderi'. Sillä tarkoitetaan juurikin sukupuoli-identiteettiä tai -ilmaisua, mikä todella voi vaihdella ja tuoda erilaisuutta tyttöjen ja poikien sekä miesten ja naisten keskuudessa.\nOn selviö, että miehen perimä, xy, ei muutu, vaikka hän saisi naishormonihoitoa ja kävisi sukupuolen 'korjausleikkaukset'läpi. Samoin nainen ei todellisuudessa muutu mieheksi vastaavin toimenpitein.\nMitä tulee intersukupuolisiin henkilöihin, heidän kohdallaan on tapahtunut raskauden aikana kehityshäiriö, mistä johtuu poikkeavuus. Heitä syntyy vuosittain 5-8 lasta, kun syntyvyys Suomessa kaiken kaikkiaan on noin 58 000 lasta /vuosi.\nKasvattajilla on oikeus tukea tyttöjen kasvua naisiksi ja poikien kasvua miehiksi. Mielestäni on epäoikeudenmukaista, että vähemmistön ehdoilla pitäisi muuttaa varhais-ja koulukasvatusta ja aiheuttaa sekaannusta ja hämmennystä nuorten kasvuun.\nMyös radikaali muutos avioliittolaissa olisi epäoikeudenmukainen. Sukupuolineutraali avioliittolaki ei ole tullut vielä voimaan. On syytä puolustaa perinteistä avioliittoa ja sen yhteiskunnallista merkitystä sekä lapsen luonnollista oikeutta sekä isään että äitiin.\nSodan jälkeinen aika on kaiken kaikkiaan mitätöinyt avioliiton merkitystä pysyvänä instituutiona ja yhteiskunnan perusyksikkönä. Psyykkiset ongelmat ja pahoinvointi on lisääntynyt nuorten keskuudessa. Nykyinen pyrkimys muuttaa käsitystä sukupuolista, avioliitosta ja yhteiskunnasta ei tule vähentämään ongelmia, päinvastoin.\nJuho Antikainen 21.7.2016 13:29\nEdes kromosomit eivät yksiselitteisesti määritä henkilön sukupuolta vaikka niillä onkin suuri ennustearvonsa. Duodecim-verkkolehden artikkelissa tämä sama asia esitetään hieman seikkaperäisemmin :\nTransnainen, jolla on anatomisia miehen piirteitä ja xy-kromosomit sekä fysiologisesti oikein toimivat urospuolisen ihmisen lisääntymiselimet, on näistä ulkoisestikin havaittavista ominaisuuksistaan huolimatta selkeästi nainen ja transmies kehollisista naisen ominaisuuksistaan huolimatta mies. Transsukupuolisista poiketen harvinaisen suurella joukkiolla muunsukupuolisia sukupuoli-identiteetti on jäsentyneenäkin "tavanomaisen" mieheyden ja naiseuden rajavyöhykkeillä.\nLasten ja nuorten pahoinvointi ei missään mielessä ole lisääntynyt viime vuosikymmeninä, se on vain tehty näkyvämmäksi mm. lastensuojelujärjestöjen, naisasialiikkeen (feminismin) ja aivan tavallisen yhteiskuntatieteellisen tutkimuksenkin toimesta. Lasten ja nuorten psyykkistä hyvinvointia ei olla ymmärretty tutkiakaan kuin vasta jostain 70-luvun alkuvuosilta alkaen...\nJuho Antikainen 21.7.2016 13:46\nAjantasainen avioliittolaki sisältää jo ne sukupuolineutraalin avioliittolain säännökset - ne ovat vahvistettuina säännöksinä osa lainsäädäntöämme. Kaksi henkilöä voi sukupuolistaan riippumatta sopia menevänsä keskenään avioliittoon luottaen siihen, että tämä avioituminen on mahdollista maaliskuun 1.päivästä alkaen.\nUusi laki ei millään muotoa rajoita tai peräti vähennä lapsen oikeuksia - lapsellahan on oikeus, mikäli mahdollista (as far as possible), tuntea vanhempansa ja kasvaa heidän hoidettavanaan ihan riippumatta siitä, ovatko nuo vanhemmat avioliitossa keskenään ja myös riippumatta siitäkin, ovatko nuo vanhemmat hänen geneettisiä vai sosiaalisia vanhempiaan...\nPekka Roponen 21.7.2016 14:00\nKyllähän se on ymmärrettävää, että voidaan asettaa kyseenalaiseksi, että henkilö, jonka mielestä homoseksuaalisuus on syntiä ja moraalitonta käytöstä, saa toimia nuorisotyöntekijänä, koska moiset asenteet väkisinkin vaikuttavat nuoriin suhtautumiseen.\nEsim. psykoterapeutti, jolla on tuollaiset asenteet, ei missään tapauksessa saa hoitaa homoseksuaalisia potilaita.\nSuvi Tarkkanen 21.7.2016 15:06\nSen vielä sanon, että monilla lakimuutoksen vastustajilla on vähintäänkin yhtä hyvät (ja usealla vielä paremmat) perustelut omalle kannalleen kuin lakimuutoksen puolustajilla. Media on pyrkinyt väärin perustein kääntämään yleisen asenneilmapiirin KAIKKIA klassisen avioliittonäkemyksen puolustajia vastaan.\nSami Mollgren 21.7.2016 17:37\nMinäkin puolustan klassista avioiittonäkemystä, hyvin perustein. Puolustan henkeen ja vereen sitä, että nainen ja mies voivat solmia keskenään avioliiton.\nPuolustan toki myös sitä, että myös samaa sukupuolta olevat parit voivat solmia avioliiton. Mikään tosiasia ei ole samaa sukupuolta olevien avioliittoja vastaan, eikä mikään tosiasia ole sellaisen lakimuutoksen puolesta, että avioliitto pitäisi sallia vain heteropareille.\nPekka J. Mäkinen 22.7.2016 12:40\nMinusta on selvä tosiasia että mies ei ole yhtä hyvä lasten hoitaja kuin nainen. Ja että lapsi tarvitsee sekä isän että äidin mallin. Tätä mieltä on myös suomalaisten enemmistö TNS-gallupin mukaan. Kaksi miestä tai edes kolme ei koskaan korvaa äitiä, jonka tunne-elämä on hellempi ja herkempi ja siten sopivampi aistimaan pienen lapsen tarpeita ja tunteita. Naisen luontainen tarve hoivata lasta tulee esiin jo pienten lasten leikeissä. Vaikka joitan poikkeuksia voikin olla, niitä ei voi yleistää. Yleistäen voidaan kuitenkin sanoa että oma äiti on paras lapsen hoitaja.\nOn aika oireellista ajassamme, että tällaisesta itsestään selvästä asiasta pitää edes keskustella. Ideologia eli pakkotasa-arvoistaminen jyrää nyt talonpoikaisjärjen sekä lasten lähtökohtaiset oikeudet parhaaseen mahdolliseen elämään. Loukkaa muka aikuisia, mutta kukaan ei kysy lapselta mitään. Yksikään lapsi ei haluaisi tulla lesbo- tai homoperheeseen jos tämä pieni lapsi saisi valita ja osaisi puolustaa itseään.\nSuvi Tarkkanen 22.7.2016 14:56\nPekka Mäkinen kirjoitti: "Minusta on selvä tosiasia että mies ei ole yhtä hyvä lasten hoitaja kuin nainen."\nHmm.. no kyllä näin varmasti onkin jos yleistetään koko miespopulaatioon. Myönnän että omaa käsitystäni isän kyvyistä vääristää oman puolisoni poikkeuksellinen tunneäly. Päivätyössä käydessäni hän hoiti tytärtämme ansiokkaasti 9kk ikäisestä päiväkoti-ikäiseksi (3v) (ja teki itse töitä puolestaan illat ja viikonloput). Äitiä ei isä kuitenkaan voi täysin korvata, koska miehet eivät yleisesti ottaen voi imettää. Imetys on lapselle tärkeämpää kuin moni nykypäivänä uskookaan. Sen voi havaita kun antaa lapsen käydä rinnalla lapsentahtisesti. Luontainen vierottautumisikä imetyksestä on tutkimustenkin mukaan 2,5 - 7 vuoden ikäisenä.\nPekka J. Mäkinen 23.7.2016 00:51\nEtologi Irenäus Eibl-Eibesfeldt toteaa 998 sivuisessa kirjassaan "Inhimillsen käyttäytymisen biologiasta" (HS 11.11. 1985), että "ihmisten sukupuolisen rakkauden ensisijaisena tarkoituksena on kestävän parisidoksen lujittaminen. Sukupuolirooleilla on biologinen perusta. Sukupuolten välisen työnjaon alkuna on ollut se tosiasia että naiset synnyttävät ja imettävät. Sen seurauksena heillä on suurempi synnynnäinen taipumus lasten hoitoon kuin miehillä". Eibl-Eibesfeldt ei myöskään vierasta käsitystä äidinvaistosta.\nMiesten ja naiset eroista on myös hiljattain tehty tutkimus\nTutkimus paljastaa, että miehillä ja naisilla on vain 10 prosenttia yhteisiä persoonallisuuspiirteitä. Naisten persoonallisuutta hallitsee tutkimuksen mukaan tunneherkkyys, kun taas miesten mieltä ohjaavat vakaus ja pyrkimys dominointiin.\nTämäkin osaltaan todistaa sen yksinkertaisen tosiasian, jota aikamme ei useinkaan halua myöntää, että naiset ovat luonnostaan parempia lasten hoitajia, juuri tämän tunneherkkyytensä ja hoivaviettinsä takia.\nSami Mollgren 23.7.2016 22:47\nKaksi äitiä on siis lapselle todellinen jackpot!\nTuulikki Tepora 26.7.2016 10:12\nJos ihminen syntyy pojaksi ja hänellä on pojan kromosomisto xy sekä sukupuolen tunnusmerkit, hän kasvaa mieheksi. Miestä ei voi muuttaa naiseksi hormonihoidoilla ja leikkauksilla. Mies ei tule raskaaksi eikä synnytä. Samoin tyttö, jolla on xx kromosomisto ja tytön sukupuolen tunnusmerkit, kasvaa naiseksi. Häntä ei voi muuttaa hedelmöittäväksi.\nOn tärkeää opettaa lapsia ja nuoria totuudenmukaisesti. On vain kaksi sukupuolta. Se, mitä ihminen kokee tai tuntee, on eri asia kuin sukupuoli. Se on sukupuoliseen identiteettiin tai ilmaisuun liittyvä poikkeama.\nOn todella vaikea ymmärtää vinoutumaa, miten selkeää asiaa on alettu hämärtää ja tuota valhetta yritetään levittää nyt varhaiskasvatukseen ja kouluihin.\nOpettajan tulee suhtautua kaikkiin oppilaisiinsa tasapuolisesti ja oikeudenmukaisesti. Ihmettelen ns.sukupuolisensitiivisyyden vaatimusta ja korostamista. Luokassa jokainen oppilas on oikeutettu saamaan yksilöllisen ja persoonallisuutta arvostavan kohtelun. Ei ole syytä asettaa jotakin ominaisuutta muiden edelle. Sitä paitsi ainakin tähän asti selkeä enemmistö on yksiselitteisesti joko tyttöjä tai poikia mielenkiintoisena monenlaisuutena.\nEräs opettaja kertoi, että hän on opettanut n.1000 lasta ja nuorta. Siinä joukossa on ollut yksi oppilas, jonka sukupuoli-identiteetti oli eri kuin hänen synnynnäinen sukupuolensa.\nKysymys on pienestä joukosta.\nKasvatuksella on suuri merkitys lasten ja nuorten identiteetin kehitykselle. Kasvattajalla on oikeus tukea tyttöjen kasvua naisiksi ja poikien kasvua miehiksi.


Uutiset - Tulee koronaviruksen vaihtelu\nUutta Corona-virusta on raportoitu Englannissa, Etelä-Afrikassa ja Nigeriassa joulukuusta lähtien. Monet maat ympäri maailmaa reagoivat nopeasti, mukaan lukien lentojen kieltäminen Yhdistyneestä kuningaskunnasta ja Etelä-Afrikasta, kun taas Japani ilmoitti keskeyttävänsä ulkomaalaisten pääsyn maanantaina.\nYhdysvaltain Johns Hopkinsin yliopiston julkaisemien tilastojen mukaan COVID-19-tapausten määrä on ylittänyt 80 miljoonaa ja kuolemantapausten määrä on ylittänyt 1,75 miljoonaa sunnuntai-aikaisin Pekingin aikaa.\nEi ole yllättävää, että uusi Corona-virus mutatoitui, koska RNA-viruksella, johon se kuuluu, on nopea mutaatio. Uusi Corona-virus on itse asiassa vakaampi kuin muut RNA-virukset, kuten influenssavirukset. Uusi Corona-virus mutatoituu paljon hitaammin kuin influenssavirukset, WHO: n tutkijan Sumiya Swaminathanin mukaan.\nUutta Corona-viruksen mutaatiota on jo raportoitu. Esimerkiksi helmikuussa tutkijat tunnistivat uuden Corona-viruskannan D614G-mutaatiolla, joka levisi sitten pääasiassa Euroopassa ja Amerikassa. Joissakin tutkimuksissa on havaittu, että D614G-mutaatiolla varustettu virus on adaptiivisempi.\nHuolimatta monista geneettisistä mutaatioista viruksessa COVID-19-taudin puhkeamisen jälkeen, yhdelläkään tunnetuista mutaatioista, mukaan lukien Yhdistyneessä kuningaskunnassa, ei ole ollut merkittävää vaikutusta lääkkeisiin, hoitoihin, testeihin tai rokotteisiin, WHO: n asiantuntija sanoi keskiviikkona.\nOta yhteyttä, jos tarvitset COVID-19-antigeenitestikortin.


Avoin työpaikka - Betonityöntekijöitä päivätyöhön Nummelaan - Nummela [Finland]\nBetonityöntekijöitä päivätyöhön Nummelaan\nEtsimme Nummelaan betonielementtityöntekijöitä pääosin arkisin klo 6-14:30 tehtävään työhön. Työt alkavat elokuussa ja töitä on alkuun noin vuoden loppuun asti.\nTehtävässä menestyminen edellyttää sinulta ennen kaikkea positiivista asennetta työhön sekä halua ja intoa oppia uusia asioita. Pystyt myös työskentelemään ryhmissä ja olet fyysisesti hyvässä kunnossa. Rakennusalan koulutus tai aikaisempi työkokemus rakennusalalta sekä työturvallisuuskortti katsotaan eduksi, mutta eivät ole välttämättömiä.\nBetonielementtityöntekijänä tehtäviisi kuuluu muottityöt, raudoitus, betonointi sekä erilaiset jälkityöt, joten työ on vaihtelevaa ja monipuolista. Työtä tehdään tehdasolosuhteissa yleensä työparin tai isomman ryhmän kanssa.\nTarjoamme sinulle mahdollisuuden työskennellä alansa ammattilaisten kanssa mukavassa työyhteisössä. Saat myös kattavan perehdytyksen eri työvaiheisiin.\nHae tehtävää heti, sillä suoritamme haastatteluita jo hakuaikana. Lisätietoja tehtävästä antaa Adeccon henkilöstökonsultti Pirkka Lind, 040 821 0177 tai pirkka.lind@adecco.fi.


Miten luoda albumeita Windows Media Player\n* Tietokone Tuntemus >> Ohjelmisto >> Windows Media Player >> .\nMiten luoda albumeita Windows Media Player\nMusiikin lataaminen internetistä on nykyään yleisiä . Jos olet yksi niistä ihmisistä, jotka ovat tuhansia kappaleita ladata , saatat haluta ajatella järjestää kaikki nämä kappaleet albumeihin . Tämä pitää Media Player järjestetty ja voit löytää tiettyjä kappaleita paljon nopeammin ja helpommin . Voit jopa lähettää sinulle omia CD Media Player onvarmuuskopio jos alkuperäinen naarmuja tai menetät sen . Mitä tarvitset\nOhjelmiston lataaminen ( Napster , Limewire , iTunes , jne. ) finnish Windows Media Player\nNapsauta lataamiseksi työpöydällä käynnistääksesi ohjelman .\nKirjoitakappaleen nimi haluat ladata tiedotusvälineissä työkaluriviltä . Kun olet kirjoittanut , mitä haluat ladata , valitse " OK ".\nKaksoisnapsauta jokainen kappale , jonka haluat ladata .\nOdotalataukset valmistuvat . Heti kunkappaleita on ladattu, ne tallentaa oman sovelluksen " kirjasto " sekä Windows Media Playerin " Library".\nWindowsin Media Player on setup automaattisesti tallentaa kaikki kappaleet ladattavissa tahansa ladata ohjelmiston heidän kunnioitetaan kansion Media Playerin kirjasto .\nKlikkaa " Windows Media Player" työpöydällä .\nVoit ladata Windows Media Player , osoitteessa Microsoft.com .\nKlikkaa "Tiedosto" yläosassa Media Player . Selaa " Sovellukset " ja klikkaaohjelmistolla ladata musiikkia . Se avaa sinulle joka ladataan musiikkitiedoston .\nKaksoisnapsautakappaleita haluat tehdäalbumin (näitä voi ollatodellinen kappaleita yhden taiteilijan /bändin albumin taikokoelma kappaleita haluavat tehdäalbumin ulos ), tämä lähettääkappaleet" Now Playing" jonossapääsivulla Media Player .\nKlikkaa pudotuslaatikkokansion yläpuolellavalitut kappaleet . Alkaenruudusta "Nimi Playlist" ja anna albuminnimi . Tämä säästää niitä kappaleita sekä oman musiikkikirjaston sekä kyseisen soittolistan .\nKlikkaa " Polta CD "-välilehti , jos haluat tehdäCD irti albumin . < br >\nNapsautavalikosta haluamasi soittolistanalbumin nimi . Tämä näyttää kaikkikappaleet albumin .\nKlikkaa " Burn" ja asetaCD-levylle .\n· Miten Muokkaa Tiedosto Tunnisteet W…\n· Miksi Windows Media Player kaksoisk…\n· Miten saada Windows Media Player Am…\n· Oma HTTP Windows Media Player ei Pe…\n· Miten ladata Internet Content Windo…\n· Miten päästä Rhapsody työskenne…\n· Kuinka käyttääWindows Media Play…\n· Miten perustaa Media jakaminen Wind…\n· Miten estän DRM Windows Media Play…\n· Miten Korjaa Windows Vista Media Pl…\n· Miten poistaa Kehykset After Effects…\n· Miten säästää Embedded VideoDesk…\n· Miten Avaa WordPad 6,0 Files\n· Kuinka käyttää AceMoney Software\n· Ero InDesign CS2- ja CS3\n· Miten poistaaaihiotPivot Table -apuo…\n· Famous First Person Pelit My PC\n· Kuinka tehdäMP3 File aloittavat toi…\n· Miten varmuuskopioidatietokoneen Win…\n· Asennus Microsoft PowerPoint


22. Kivikon pohjoisosan linnoitusalue\nMentäessä Kivikon pohjoispuolelle kannattaa mennä ”Kiinalaispuiston” ja Ruudin koulun (Kontulankaari 22 kautta) ja tutustua Heimo Suntion taideteokseen ”Merkkien järjestäytyminen”.\nKivikon pohjoisosan linnoitusalue on yksi parhaiten säilyneitä siinä linnoitusketjussa, jota venäläiset rakensivat Helsinkiin I maailmansodan varalle. Maalinnoituksen tukikohdat muodostuivat taisteluasemista ja tykkipattereista. Taisteluaseman etulinjaan sijoitettiin taisteluhaudat, tulipesäkkeet ja miehistösuojat, jotka yhdistyivät yhdyshaudoilla suojahuoneisiin ja ammusvarastoihin.\nErityistä huomiota kiinnitettiin aikanaan linnoitusalueita yhdistäviin tykkiteihin, joita myöten aseistusta ja joukkoja voitiin siirtää tarpeen mukaan. Sepelistä ja mukulakivestä tehdyt tykkitiet suunniteltiin ja toteutettiin huolellisesti. Ne ovat Kivikossa säilyneet erittäin hyvinä.\nRakennustöissä käytettiin palkallisen työvoiman ohella myös venäläisiä sotilaita ja Kaukoidästä tuotuja kiinalaisia, tataareja ja kirgiisivankeja.\nKivikon pohjoisosassa, linnoitusalueen korkeimmalla kohdalla, joka on myös Helsingin korkeimpia luonnonkallioita, on erinomainen näköalapaikka, josta avautuvat näkymät Helsinki-Malmin lentoasemalle ja aina Espooseen asti. Lentoasema valmistui vuonna 1936.\nAivan linnoitusalueen pohjoisosassa sijaitsee Yoldiameren pyöristyneiden kivien muodostama rantakivikko eli ”Pirunpelto”. Nykyisen tietämyksen puutteessa kuviteltiin, että itse piru oli kasannut kiviä pelloksi, joita se viljeli. Kivien koko on noin 10–50 senttiä.\nAlueella on myös lukuisia siirtokiviä, jotka jäätikkö oli irrottanut peruskalliosta ja kuljettanut tänne jään sulaessa.\nLinnoitusalue on arvokas kasvillisuuskohde. Varsinkin keto-, niitty- ja kalliokasvisto on täällä rikkaimmillaan.\nAlueelle pääsee parhaiten joko Linnoittajantieltä tai Maratontieltä tykkiteille.


Käyttöehdot | Tunto\nTunto-palvelu on Alma Median uusi työelämän palvelu. Palveluun tallennamme sähköpostillasi tekemäsi arvostelut eri attribuuttien mukaan valitsemastasi yrityksestä työnantajana. Tallennamme myös valitsemasi tehtäväalueen ja ammattiryhmän, sekä suhteesi kyseiseen arvioitavaan yritykseen. Lisäksi tallennamme syöttämäsi ikäryhmän ja palkkasi. Pakollisia syötettäviä tietoja ovat arvioitavat attribuutit valitsemastasi yrityksestä, tehtäväalueesi, ammattiryhmäsi ja suhteesi yritykseen. Ikäryhmäsi ja palkkasi ovat valinnaisia tietoja.\nKommentointi on myös vapaaehtoista ja kommentit julkaistaan anonyymisti palvelussamme. Kommentoinnin tulee kuitenkin olla rakentavaa ja hyvän maun mukaista. Pidätämme oikeuden kommentien muokkaukseen, moderointiin ja poistamiseen. Kerättyä dataa hyödynnetään Alma Median tietosuojakuvauksen mukaisesti mm. journalistissa tarkoituksissa sekä sisältöjen, markkinoinnin ja mainonnan kohdentamisessa. Datan hyödyntämisessä esim. datan perusteella julkaistujen artikkelien yhteydessä emme kuitenkaan julkaise henkilöitä yksilöiviä tietoja.\nTuntoon on kerätty pohjadataa etukäteen yhdessä kolmannan osapuolen kanssa ja dataa kerätään myös muissa Alma Mediaan kuuluvissa medioissa ja päättäjäpaneelissa.\nKäyttäjä vastaa itse antamistaan arvosteluista, kuten esimerkiksi, mutta ei rajoittuen, siitä, että arvostelut ovat käyttö- ja sopimusehtojen, lain ja hyvien tapojen mukaisia. Arvostelun jättämällä käyttäjä vahvistaa tutustuneensa palvelun käyttö- ja sopimusehtoihin. Käyttö- ja sopimusehtojen kappaleen 15 ehtoja sovelletaan käyttäjien tekemiin työnantaja-arvosteluihin, vaikka ko. yritys ei tarjoaisikaan palvelujaan Tunto-palvelussa. Kyseisistä ehdoista poiketen käyttäjä voi jättää arvostelun myös sellaisesta yrityksestä, jonka sidosryhmään käyttäjä kuuluu esim. työntekijän roolissa. Arvostelun tulee kuvastaa käyttäjän henkilökohtaista näkemystä, eikä se saa sisältää arvioitavan yrityksen liikesalaisuuksia. Käyttäjä ei saa tehdä totuudenvastaisia väitteitä yrityksen toiminnasta vahingoittaakseen sen liiketoimintaa. Kukin käyttäjä saa tehdä vain yhden arvion yhdestä yrityksestä.\nTuntopalvelu.fi: käyttöön sovelletaan Alma Marketsin yleisiä käyttö- ja sopimusehtoja sekä Alma Media -konsernin tietosuojakuvausta.\nAlma Markets -palveluiden käyttö- ja sopimusehdot\nTervetuloa Alma Media -konserniin kuuluvan Alma Career Oy:n (y-tunnus 1482646-0) ja sen tytäryhtiöiden (jäljempänä “Palveluntarjoaja”) palveluihin (sisältäen mm. internet-sivuilla ja eri laitteille tehdyissä sovelluksissa luettavissa, katseltavissa ja käytettävissä olevat markkinapaikat, tietokannat, uutis-, hyöty- ja ajanvietesisällöt, uutiskirjeet sekä erilaisten asumiseen, liikkumiseen, matkailuun ja vapaa-ajan viettoon liittyvien tuotteiden ja palveluiden kilpailutuksiin ja hinnoitteluun liittyvät verkkopalvelut, jäljempänä kukin näistä “Palvelu”). Palvelun käyttöön liittyy seuraavat käyttö- ja sopimusehdot (jäljempänä “Käyttöehdot”), joihin Käyttäjän tulee tutustua huolellisesti ennen Palvelun käyttämistä.\nKohteen Tarjoajalla tarkoitetaan Palvelua käyttävää yksityishenkilöä, yhteisöä tai yritystä, joka on hyväksytty Palveluun Kohteen Tarjoajaksi ja joka markkinoi ja myy Kohteitaan Palvelun avulla Käyttäjille.\nMaksullisten palvelujen osalta Palveluntarjoajan ja Käyttäjän välinen sopimus astuu kuluttaja-asiakkaan osalta voimaan, kun Palveluntarjoaja on lähettänyt hänelle tämän tilausta koskevan tilausvahvistuksen. Palveluntarjoaja pidättää oikeuden olla hyväksymättä maksullisen Palvelun tilausta. Palveluntarjoajaa sitova tilaus syntyy, kun kuluttaja-asiakkaan maksutapahtuma on hyväksytty. Pois lukien Palvelussa suoraan tehtävät verkkokauppaostokset, yritysasiakkaiden osalta maksullisia Palveluita koskeva sopimus astuu voimaan, kun osapuolet solmivat erillisen kirjallisen sopimuksen tai yritysasiakas on hyväksynyt Käyttöehdot Palvelussa.\nPalvelussa käytetään evästeitä ja muita vastaavia tekniikoita. Palveluntarjoaja käsittelee evästeitä ja Käyttäjän henkilötietoja Palvelun tietosuojaselosteen, Alman Media Oyj-konsernin tietosuojakuvauksen sekä yksityisyydensuojaa koskevan lainsäädännön mukaisesti.\nPalveluntarjoaja toimii tarjouspyyntöjen, tarjousten ja ilmoitusten välittäjänä, mutta ei tule itse osapuoleksi Käyttäjien väliseen, Palvelun kautta tai avulla syntyneeseen toimeksiantosopimukseen, eikä ole vastuussa siitä, onko Käyttäjillä oikeus tehdä sitoumuksia keskenään Palvelussa. Palveluntarjoaja ei ole vastuussa Kohteen Tarjoajan Käyttäjälle tarjoamista tuotteista ja/tai palveluista tai heidän tekemistään tahdonilmauksista ja/tai muista sitoumuksista ja/tai sopimuksista taikka niiden pätevyydestä. Mikäli jo sovittu toimeksianto ei toteudu tai osapuolista jompikumpi rikkoo osapuolten välistä sopimusta, Palvelun Tarjoajalla ei ole velvollisuutta etsiä korvaavaa sopimuskumppania, korvaavaa tuotetta tai palvelua tai korvata sopimusrikkomuksesta aiheutunutta haittaa tai vahinkoa. Palveluntarjoaja ei ole vastuussa muutoinkaan Kohteen Tarjoajan ja Käyttäjän välisistä asioista.\nPalveluntarjoaja ei myönnä Käyttäjälle mitään suoria tai epäsuoria oikeuksia mihinkään immateriaalioikeuksiin Palvelun käytön myötä. Palvelun sisällön tai osan tallentaminen, julkaiseminen, jäljentäminen, jakelu, muokkaaminen, myynti tai muu hyväksikäyttö ilman oikeuksienomistajan etukäteislupaa on kielletty, lukuun ottamatta henkilökohtaiseen käyttöön tapahtuvaa säilyttämistä tietokoneella tai tulostamista tai linkittämistä Palveluun kohdassa 11 kuvatuin tavoin. Käyttäjällä ei ole oikeutta ilman Palveluntarjoajan etukäteen antamaa nimenomaista kirjallista suostumusta käyttää automaattisia järjestelmiä (mm. “robot-“, “spider-” “scraper-” ja “offline reader-” ohjelmistot) kappaleiden valmistamiseksi Palvelusta, Palvelun osista tai Palvelun sisällöstä, tai niiden saattamiseksi yleisön saataviin.\n– Alma Media -konserniin kuuluvissa julkaisuissa asumiseen, autoiluun tai matkailuun liittyvissä artikkeleissa ja printtijulkaisujen teemaliitteissä voidaan esitellä Palvelussa tarjolla olleita Kohteita tai niihin liittyviä yksityiskohtia kuten asunnon sisustusta.\n– Käyttäjän antamia kohdetietoja voidaan hyödyntää muidenkin Käyttäjien kohdeilmoituksien yhteydessä tai tilastollisiin tarkoituksiin. Käyttäjän antamaa taloyhtiöön tai kohdetietoon liittyvää Aineistoa (tietoja ja kuvia) voidaan hyödyntää muidenkin Käyttäjien kohdeilmoitusten yhteydessä esimerkiksi tilanteissa, kun niistä on hyötyä taloyhtiön tai sen kohteiden esittelyssä.\nMikäli Käyttäjä ilmoittaa Palveluun Kohteen välittäjän roolissa, tulee Käyttäjällä olla toimeksiantosopimus tai muu lainmukainen oikeus välittää tai hankkia Kohdetta. Yhtä toimeksiantoa vastaava Kohde voidaan syöttää Palveluun vain kerran uutena kohteena, jolla on oma palvelukohtainen kohdenumero. Pyydettäessä Käyttäjä on velvollinen esittämään viipymättä, kuitenkin viimeistään 7 päivän sisällä, Kohteesta tehdyn toimeksiannon tai muutoin osoittamaan oikeutensa välittää tai hankkia Kohdetta. Palveluntarjoajalla on oikeus sulkea Käyttäjän käyttöoikeudet Palveluun välittömästi, ellei toimeksiantoa tai oikeutta välittää ole pystytty osoittamaan Palveluntarjoajalle, tai Kohde on jo aiemmin ollut tarjolla Palvelussa.\nJos Käyttäjä toimii markkinointiyhteistyössä kolmannen osapuolen kanssa (esimerkiksi kun Käyttäjänä on valtuutettu ajoneuvojen merkkihuolto tai Käyttäjä kuuluu johonkin ajoneuvojen varaosa- tai korjaamoketjuun), Käyttäjä voi ilmoittaa siitä Palvelussa. Käyttäjän tulee tällöin varmistua, että hänellä ja Palveluntarjoajalla on oikeus näyttää Palvelussa kyseisen kolmannen osapuolen logo tai tuotemerkki Käyttäjän tietojen yhteydessä.\nPalveluntarjoaja ei anna mitään takuita Palvelun suojauksesta. Palveluun sisältyvät tiedot annetaan “sellaisina kuin ne ovat” ilman minkäänlaista takuuta ja ”silloin kuin se on saatavilla” eli 24 tuntia vuorokaudessa ja 7 päivää viikossa, lukuun ottamatta mahdollisia ylläpitoon ja virheiden korjaamiseen liittyviä katkoja. Palveluntarjoaja ei voi taata Palvelun kautta lähetettävien tietojen tietoturvaa. Palveluntarjoaja ei takaa, ettei Palvelu tai sen kautta lähetetty Aineisto sisällä viruksia tai muita haitallisia osia. Käyttäjä hyväksyy sen, ettei Palveluntarjoaja ole vastuussa Käyttäjän lähettämästä tai vastaanottamasta tai lähettämättä tai vastaanottamatta jääneestä Aineistosta tai tiedoista.\nAlma Career Oy, PL 368, 00101 Helsinki


Virossa hallitusfarssi: Kantaaottavaan paitaan pukeutunut presidentti marssi ulos, äärioikeistopuolueen isä ja poika vannoivat ministerivalansa valkoiseen ylivaltaan viittaavilla käsimerkeillä - MTVuutiset.fi\nVirossa hallitusfarssi: Kantaaottavaan paitaan pukeutunut presidentti marssi ulos, äärioikeistopuolueen isä ja poika vannoivat ministerivalansa valkoiseen ylivaltaan viittaavilla käsimerkeillä\nJulkaistu 30.04.2019 08:49 (Päivitetty 30.04.2019 10:07 )\nViron parlamentissa nähtiin eilen hyvin erikoisia käänteitä saanut istunto, kun uuden hallituksen ministerit astuivat virkaansa. Presidentti Kersti Kaljulaid esiintyi virkaanastujaisissa sananvapauden puolesta kantaa ottaneessa paidassa.\nEsimerkiksi yleisradioyhtiö err kertoo, että presidentti Kaljulaid saapui aitioonsa pukeutuneena juhlapuvun sijasta vaaleanharmaaseen college-paitaan, jonka rintamuksessa oli teksti ”Sõna on vaba”, eli sana on vapaa.\nPresidentti otti asullaan selväsanaisesti kantaa ensimmäistä kertaa parlamenttiin päässeen Ekre-puolueen toimiin, sekä Virossa viime päivinä velloneeseen keskusteluun sananvapaudesta.\nEkren johtokaksikko Mart ja Martin Helme vaativat jo talvella err:n kriittisten toimittajien erottamista tai vähintään heidän siirtämistään pois suorien lähetysten tekemisestä. Puolueen puheenjohtaja Mart Helme on uuden hallituksen sisäministeri, hänen poikansa Martin Helme valtiovarainministeri.\nViime viikolla Postimees-lehden tunnettu toimittajaVilja Kiisler sanoutui irti lehdestä. Kiislerin mukaan syynä olivat sananvapauteen ja Ekrestä kirjoitettuun artikkeliin liittyvät erimielisyydet. Samaan aikaan työnsä jätti myös erittäin suositun err:n poliittisen radio-ohjelman Olukord Riigis (valtion tila) vetäjä Ahto Lobjakas. Myös hän kertoo lähtönsä syyksi sananvapauden rajoittamisen ja toimittajien lisääntyvän itsesensuurin.\nPresidentti nousi ja lähti\nEilisen virkaanastujaisistunnon ainoa kohahduksen aiheuttaja ei ollut suinkaan presidentin paita. Ministerit vannoivat vuorollaan virkavalansa Kaljulaidille. Kun vuoroon tuli uusi it -ja ulkomaankauppaministeri Marti Kuusik, presidentti nousi paikaltaan ja poistui salista. Err:n mukaan Ekreä edustava Kuusik kumarsi tyhjälle tuolille. Presidentti palasi paikalleen ulkoministeri Urmas Reinsalun tullessa vuoroon.\nKuusikia epäillään huhtikuun alussa tapahtuneesta rattijuopumuksesta ja ylinopeudesta. Joitain päiviä sitten virolaisessa mediassa levisi tieto, jonka mukaan Kuusik olisi käyttänyt väkivaltaa perheenjäseniään kohtaan. Ministerin on väitetty muun muassa murtaneen vaimoltaan käden. Err:n haastattelussa Kuusik kiistää perheväkivallan ja sanoo uutisten olevan likakampanja uutta ministeriä vastaan.\nMartin Helmen tervehdys.\nOmalla vuorollaan ministerinvalansa vannonut Martin Helme puolestaan sai aikaan kohun, kun hän omalle paikalleen kävellessään teki molemmilla käsillään OK-merkin. Tämän on tulkittu tarkoittavan valkoista ylivaltaa. Samanlaisen tervehdyksen esitti myös isä-Helme, mutta vain toisella kädellään. Helmejen toimintaa parlamentissa Kritisoi voimakkaasti esimerkiksi Viron edellinen presidentti Toomas Hendrik Ilves.\nEkren nousu hallitukseen oli yllätys monille virolaisille, vaikka puolue saikin kevään vaaleissa kolmanneksi eniten ääniä. Oikeistopopulistinen puolue on johtajiensa konservatiivisilla kannanotoilla, euroskeptisyydellä ja ”Viro ensin”-ajattelulla ehtinyt herättää jo runsaasti porua.\nPresidentti Kaljulaid on suhtautunut uuteen hallitukseen ja osaan sen ministereistä epäilevästi. Vaikka Virossa presidentillä ei ole perustuslaillista valtaa, Kaljulaid kutsui poikkeuksellisesti ministerit keskusteluihin ennen heidän virkoihin nimittämistä. Presidentti allekirjoittaa perinteisesti hallituksen kokoonpanon.\nVirolaismedia kertoo, että Ekreä edustava parlamentin puhemies Henn Põlluaas kutsui pisteeksi iin päälle presidenttiä Kersti Kaljurannaksi omassa puheenvuorossaan.\nPuhemies pyysi tavan mukaan presidenttiä jäämään ja onnittelemaan hallituksen uusia jäseniä istunnon lopuksi, mutta Kaljulaid oli poistunut kiireesti paikalta.\nLue myös: Pakolaisvastainen äärioikeisto pääsemässä Viron hallitukseen – tällainen on edustajapaikkansa tuplannut Ekre-puolue: Luvassa kansanäänestys avioliiton määritelmästä\nViro Kersti Kaljulaid Ulkomaat


Huumeiden käyttäjät kertovat miksi aloittivat käytön, ja miksi aineista on niin vaikea päästä eroon.\nJani Ikonen koukuttui huumeisiin omien sanojensa mukaan kipulääkkeiden kautta. Kuva: Petri Aaltonen / Yle\n18.10.2020 • Päivitetty 19.10.2020 09:22\nMakkarakastikkeen tuoksun rinnalla huoneessa leijailee pistävä lemu.\nParikymmentä päihteiden käyttäjää on lounaalla Palvelukeskus Hanskassa Jyväskylän keskustassa. Ilmainen lämmin ateria on edellispäivältä ylijäänyttä kouluruokaa.\nOsa ruokailijoista ei ole peseytynyt päiviin tai jopa viikkoihin.\nHuumeiden käyttäjille ja asunnottomille suunnatussa Hanskassa voi käydä suihkussa, pestä vaatteita ja saada monenlaista apua omien asioiden hoitoon.\nHuumeiden käyttö lisääntyy jatkuvasti. Jyväskylässä, niin kuin monella muullakin paikkakunnalla, huumeissa tehdään jo enemmän rikoksia kuin alkoholin vaikutuksen alaisena.\nHanskassa käy päivittäin kolmisenkymmentä asiakasta. Jyväskylän kaupungin ylläpitämiin tiloihin voi tulla päihtyneenä, mutta siellä ei saa käyttää huumeita tai alkoholia.\nAsiakkaista suurin osa on 30–40-vuotiaita miehiä. Muutama miehistä näyttää alle kolmekymppiselle. Monen vaatteet ovat likaiset, kuten mustuneet kädetkin. Silmät verestävät.\nHanskassa tarjottava lämmin ruoka on monen päihderiippuvaisen päivän ainoa ateria. Kuva: Petri Aaltonen / Yle\nJokaisella on oma tarinansa.\nJuuri siistiytynyt Jani Ikonen, 41, laittaa lippiksen syvälle päähänsä ja liinan kasvojensa suojaksi. Hän on kotoisin Helsingistä, mutta asunut viime vuodet Jyväskylässä.\nHän koukuttui huumeisiin omien sanojensa mukaan kipulääkkeiden kautta.\n– Lapsuuteni oli perheväkivaltahelvetti. En nuorena käyttänyt huumeita, otin alkoholia muutaman kerran vuodessa ja urheilin. Mutta sitten loukkasin pahasti selkäni. Eräs lääkäri neuvoi - ei lääkärinä, vaan ihmisenä - ettei antaisi kenenkään leikkauttaa selkäänsä. Sen sijaan liikunta ja lääkkeet hänen mukaansa auttavat. Hän varoitti rakastumasta lääkkeisiin liikaa, mutta näin kävi.\nIkonen harrasti nuorena kamppailulajeja ja teki portsarin hommia. Miehen kertomuksen mukaan huumeet tulivat hänen elämäänsä salakavalasti.\n– Läträsin nuorena kaiken maailman steroideilla ja tungin efedriininappia suuhuni. En saakeli tajunnut, että efedriinistä tehdään metamfetamiinia. Olin pirikoukussa ennen kuin tajusinkaan.\nEnsimmäisen kerran Ikonen sanoo piikittäneenä itseään amfetamiinilla 24-vuotiaana.\nLiiman haistelusta väärälle tielle\nOsa Hanskan asiakkaista ruokailee pöydän ääressä rauhassa, mutta osa säntäilee ja hoippuu huoneesta toiseen. Moni ramppaa ulkona röökillä.\nSuurin osa asiakkaista on päihtyneitä, mutta järjestysongelmia ei ole. Yksi hieman aggressiivisesti käyttäytynyt mies poistui itse nopeasti paikalta.\nTunnelma on kiitollinen. Hanskaan saa tulla omana itsenään eikä ketään tuomita päihteiden käytöstä.\nMoni Hanskan asiakkaista on menettänyt asuntonsa. Omaisuus kulkee muovikasseissa. Kuva: Petri Aaltonen / Yle\nYksi nuorempi mies on pukeutunut siististi puhtaaseen huppariin, maastokuvioisiin housuihin ja lippikseen. Kadulla vastaan tullessa häntä ei uskoisi päihteiden käyttäjäksi.\nKatse paljastaa kuitenkin totuuden, miehen silmät seisovat päässä.\nKokemusasiantuntijana ja projektityöntekijänä Hanskassa toimiva Jussi Wiik, 45, ojentaa hänelle mehua. Wiik pystyy samaistumaan asiakkaisiin, sillä hän on itse ollut huumeriippuvainen 20 vuotta.\n– Olin normaali, vähän ylivilkas poika, joka siirrettiin kolmannella luokalla tarkkailuluokalle. Siellä oli kymmenen muuta samanlaista jannua. Kaikkien kotiolot oli mitä oli, kukaan ei odottanut meitä koulun jälkeen kotiin.\nWiik kavereineen alkoi tehdä koulun jälkeen pikkunäpistyksiä ja haistella liimaa. Sen jälkeen kuvioihin tulivat alkoholi ja hasis.\nLääkärin sanat johtivat muutokseen\nKun Wiik oli 12-vuotias, hänen äitinsä kuoli. Se oli kova paikka, äiti oli hänen paras ystävänsä.\n– Pikkuhiljaa siirryin vahvempiin huumeisiin. 15-vuotiaana aloin käyttää amfetamiinia ja sen jälkeen erikoistuin opiaatteihin. Tyypillinen porttiteoria.\nKesken jääneen armeijan jälkeen Wiikin arki muuttui kovemmaksi. Hän päätyi viideksi vuodeksi kadulle sekä asumaan kavereiden luokse.\n– Ei ollut enää yhtään mukavaa. Kamaa piti hommata joka päivä tai ei kestänyt olla. Rahan saamiseksi aineisiin piti tehdä isompia rikoksia.\nWiikin mielestä huumeriippuvaisten reittiä hoitoon pääsyyn pitäisi helpottaa. Huumeiden käyttäjää pompotellaan helposti luukulta luukulle. Kuva: Petri Aaltonen / Yle\nWiikin mielestä pahinta huumehelvetissä on brutaalius, väkivaltaisuus ja moraalittomuus. Aineiden käyttö rahoitetaan hyvin usein tekemällä rikoksia.\n– Olet huumeiden orja ja elämä pyörii ainoastaan huumeiden ympärillä. Niiden saamiseksi ollaan valmiita tekemään mitä vaan, vaikka myymään oma mummo.\nWiik kertoo yrittäneensä viitisentoista kertaa päästä katkaisussa kuiville. Ratkaiseva käänne tapahtui hänen jouduttuaan jälleen kerran sairaalaan.\n– Lääkäri kertoi minun kuolevan, jollen jätä huumeita.\nVuonna 2004 Wiik marssi päihdeklinikalle ja aloitti korvaushoidon. Viimeiset kymmenen vuotta hänellä on mennyt korvaushoidon tukemana hyvin ja hän on ollut työelämässä kokemusasiantuntijana.\nHoitoon pääsy on vaikeaa\nHanskan pesukone pyörii. Koneen kylkeen liimattu lappu kertoo, kenen vaatteet ovat pesussa.\nHanska oli koronan vuoksi viime keväänä pari kuukautta suljettuna. Työntekijöiden mukaan kaduilla näki silloin hyvin likaista porukkaa. Kuva: Petri Aaltonen / Yle\nHanskassa työskentelevä Mahsa Masoud kyselee mustaan huppariin pukeutuneen nuoren miehen kuulumisia. Masoud yrittää löytää miehelle sopivia kenkiä. Hanskassa jaetaan lahjoituksena saatuja käytettyjä vaatteita. Kenkiä ja alusvaatteita tarvittaisiin lisää.\nJoulukuussa vuoden toimineen Hanskan asiakkaat ovat tulleet Masoudille tutuiksi.\nKolme vuotta sitten sairaanhoitajaksi valmistunut Masoud on valmistumisestaan saakka työskennellyt huumeriippuvaisten kanssa. Hän on myös Hanskan toiminnasta vastaavan Olohuone-hankkeen projektipäällikkö.\nMasoud on mukana Sovatek-säätiön hallinnoimassa Olohuone-hankkeessa. Sitä rahoitetaan Sosiaali- ja terveysjärjestöjen avustuskeskuksen (STEA) tuella. Kuva: Petri Aaltonen / Yle\nHanskassa jokaiselle halukkaalle tarjotaan mahdollisuus hakeutua hoitoon.\nKatkaisuun voi kuitenkin olla jopa viikkojen jonot ja motivaatio on vaarassa kadota odottaessa. Parista päivästä viikkoihin kestävän katkaisun jälkeen moni tarvitsee vielä pitkää kuntoutusta pysyäkseen kuivilla.\nUseinmiten kuntoutusta saa vain kuukaudeksi.\n– Kun kysyy huumeriippuvaiselta syytä käytölle, he vastaavat, että on pakko. Heidän kokemuksensa mukaan ilman aineita ei pysty olemaan normaali, ahdistaa ja tulee sosiaalisten tilanteiden pelkoa. Ei saa mitään aikaiseksi, Masoud kertoo.\nIso ongelma koko maassa on huumeiden käyttäjien jääminen mielenterveyspalveluiden ulkopuolelle.\n– Jos henkilön papereissa on merkintä aktiivisesta huumeiden käytöstä, häntä ei huolita hoitoon, sanoo Wiik.\nTähän epäkohtaan on nyt tartuttu Jyväskylässä. ASSI asunto ensin -hankkeessa huomio on kaikkein heikommassa asemassa olevissa ihmisissä.\nKehitteillä on matalan kynnyksen palvelu, joka tarjoaa tukea päihde- ja mielenterveyspalveluihin pääsyyn ja asumiseen.\nIkosen ja Wiikin mukaan huumekoukussa olevat haluaisivat päästä aineista eroon. Kumpikaan ei usko, että kovempien huumeiden hallittu viihdekäyttö olisi mahdollista. Heidän mielestään käyttö riistäytyy käsistä aina jossain vaiheessa.\nHanskan takahuoneessa tietokoneella luurit päässä istuva mies kertoo rentoutuvansa kuuntelemalla heviä. Kuva: Petri Aaltonen / Yle\nIkonen kertoo yrittäneensä aineista eroon lukemattomia kertoja. Kuivilla jaksoilla mies on opiskellut kokemusasiantuntijaksi ja tehnyt lähihoitajaopintoja.\n– Päihdemaailma on niin sairas. Toivon, ettei kukaan päädy sinne koskaan. Se perustuu valehteluun ja kusetukseen, ihmisen arvo mitataan sillä, mitä hyötyä hänestä on. Se on kuvottavaa, Ikonen sanoo.\nLapsille on puhuttava huumeista suoraan\nMahsa Masoudin mielestä jo pienille koululaisille tulisi puhua totuudenmukaisesti huumeiden vaaroista.\n– Perheissä ja kouluissa pitäisi puhua tupakasta, alkoholista ja huumeista avoimesti. Mahdollisimman nopea puuttuminen huumekokeiluihin on paras keino päästä niistä irti.\nHänelle työssä raskainta on kohdata hyvin nuori huumeriippuvainen. Myös asiakkaiden avuntarpeen kohtaaminen on vaikeaa.\nEniten häntä huolestuttavat käyttäjät, jotka ovat jossain seinien sisäpuolella kaiken avun ulottumattomissa.\n– Etsivään päihdetyöhön ja eri tahojen yhteistyöhön pitäisi panostaa enemmän.\nVarhainen puuttuminen käyttöön tepsii hyvin. Moni päihderiippuvainen kertoo toivoneensa, että joku olisi puuttunut tilanteeseen ajoissa. Kuva: Petri Aaltonen / Yle\nJussi Wiik kertoo toivoneensa, että joku sosiaalitoimesta olisi tullut ja pysäyttänyt myös hänet aikoinaan.\n– Kukaan ei tullut sanomaan, että se mitä teen, on väärin. Totuin siihen, päihteet olivat mun elämä. Olen päihderiippuvainen lopun elämääni, en uskalla jättää korvaushoitoa kokonaan pois, sanoo Wiik.\nWiikille työnteko on ollut pelastus. Kuiville pääsyn jälkeinen tylsistyminen on yksi huumeriippuvaisen pahimpia kompastuskiviä.\n– Pitää keksiä tekemistä huumeiden käytön tilalle. Jos tylsyyteen alkaa hakea helpotusta, senhän tietää, kuinka siinä taas käy.\nHuumeriippuvuusKotimaaHuumeetHuumeidenkäyttäjätPäihteetAmfetamiiniPäihderiippuvuusLääkkeet ja päihteetLääkkeetJyväskyläKorvaushoitolääkkeetVertaistukiPäihteiden väärinkäyttö


Johdon ja esimiestyön kehittäminen | HR-tuki yritysjohdolle\nHR-palvelut Osa-aikainen HR-palvelu Interim HR-palvelu Johdon kehittäminen Operatiivinen HR Strateginen HR Tavoitekeskustelut / Kehityskeskustelut Työntekijäkokemus Osaamisen kehittäminen Talous- ja HR-osaajien rekrytointi Henkilöstökysely Työsuhteen aloitus- ja lopetusprosessit Palkkayhteyshenkilö HR DD HR HelpDesk HR-starttityöpaja\nJohtamisen ja esihenkilötyön tukea muutoksiin ja arkeen\nJohtaminen ja esihenkilötyö vaatii aikaa. Johtamisella ja esihenkilötyöskentelyllä on suora vaikutus henkilöstön innostumiseen, motivaatioon, suoriutumiseen ja hyvinvointiin. Esihenkilöllä tuleekin olla riittävä osaaminen, työkalut ja tuki tehtävän menestyksekkääseen hoitamiseen. Myös esihenkilön omasta jaksamisesta on pidettävä huoli. Esihenkilöihin kohdistuvat odotukset ovat moninaisia, eri tahoilta tulevia ja usein vaativia.\nJatkuva oppiminen ja kehittyminen ovat ominaista kasvussa. Tätä vaaditaan jokaiselta, myös johtamiselta ja esihenkilötyöltä. Johtotiimi / johtoryhmä on usein se kohta, ryhmä, asia, mistä on hyvä lähteä liikkeelle, jotta saadaan käsitys siitä, miten halutaan organisaation rakenteet ja yhdessä tekemisen mallit jatkossa olevan. Kyse ei ole vain johtamisesta vaan myös johtotiimin omasta tekemisestä, miten tapaamiset, päätökset ja viestintä hoidetaan.\nVaikka itseohjautuva ja hierarkiton organisaatio on tätä päivää, on tietyt rakenteet aina olemassa. Joku päättää, yksilö tai ryhmä, yrityksellä on oltava jonkinlainen johtamismalli. Ylätason kuvaus ei riitä vaan asiat on avattava konkretiaksi. Organisaatiorakenne on aina olemassa, oli se millainen tahansa, ja se ohjaa johtamista, viestintää ja yleensä myös tavoiteasetantaa sekä palkitsemismalleja. Tämän kokonaisuuden ymmärtäminen on ensi askel. Usein ymmärrys vaatii ensin oman oivalluksen, objektiivista näkemystä, jotta osaa nähdä ”johdon kuplan” ulkopuolelle.\nSeuraava askel on osallistaa kaikki, itsensä johtamisen ja/tai esihenkilötyön näkökulmasta. Jokaisella on vastuu kulttuurista ja onnistumisesta yhdessä. Vain yhteisillä toimintamalleilla ja selkeällä viestinnällä sekä tavoitteilla varmistamme myös tasalaatuisen henkilöstökokemuksen. Kulttuuri syö strategiat aamupalaksi, ja brändit lounaaksi. Tämän vuoksi on erityisen tärkeää tiedostaa henkilöstökokemuksen merkitys asiakaskokemukseen. Henkilöstökokemus syntyy mitä suuremassa määrin juuri kulttuurista, ei siitä miten jokin asia on kirjattu käytäntöihin, vaan siitä miten kohtelemme toisiamme, johdamme, viestimme ja varmistamme että kaikille on tarvittava tieto ja ymmärrys oman työn tekemiseen, tavoitteiden saavuttamiseen ja omaan kehittymiseen.\nHR-osaajamme voivat tukea johtoa esimerkiksi seuraavissa asioissa:\nJohtamismallin kehittäminen ja sisäinen viestintä,\nKulttuurisidonnaiset johtamisen periaatteet,\nJohtotiimin / johtoryhmän tapaamiset (agenda, sykli, viestintä),\nOrganisaatiosuunnittelu ja organisaatiomuutoksien läpivienti,\nTuottava HR-organisaatio – miten kannattaa organisoitua, jotta HR-tekeminen on tuottavaa ja tehokasta?\nHallitus- ja johdon raportointi: olennaiset HR-tunnusluvut ja mittarit,\nStrategia osaksi päivittäistä johtamista, ketterät tavoite- ja kehityskeskustelumallit,\nTyöhyvinvoinnin kokonaisuuden johtaminen ja kehittäminen,\nMuutostilanteiden tuki, tuki haastavissa tilanteissa,\nPalkka- ja palkitsemismallit sekä optio- ja omistajuusmallit (yhteistyössä CFO-osaajiemme kanssa)